AzMİU-da Nəsiminin 650 illik yubileyinə həsr olunan tədbir keçirilib -\n14:30 5 Aprel 2019\nAzMİU-dan Metbuat.az-a verilən məlumata görə, yubiley mərasimində universitetin rektoru, professor Gülçöhrə Məmmədova, professor-müəllim heyəti, tələbələr və qonaqlar iştirak ediblər.\nBildirilir ki, YAP Yasamal rayon ərazi təşkilatı Qadınlar Şurasının sədri, universitetin Azərbaycan dili və pedaqogika kafedrasının müdiri Salatın Əhmədli tədbiri açıq elan edərək, gələn qonaqları salamlayıb. İmadəddin Nəsiminin yaradıcılığına nəzər salan S. Əhmədli şairin Azərbaycan xalqının XIV yüzillikdə ərsəyə gətirdiyi ən böyük mütəfəkkir şairlərdən və ideya fədailərindən biri olduğunu deyib. İslam Şərqinin hər üç ədəbi dilində əsərlər yazdığını və daha çox Azərbaycan türkcəsində qələmə aldığı ölməz qəzəlləri ilə yaddaşlara həkk olunduğunu söyləyib. Nəsiminin təkcə Azərbaycan xalqının yox, bütün dünyanın ən nəhəng söz adamlarından biri olduğunu diqqətə çatdırıb.\nMəhəmməd Füzuli adına Əlyazmalar İnstitutunun direktor müavini, filologiya elmləri doktoru Paşa Kərimov və AMEA-nın Ədəbiyyat İnstitutunun Mətbuat və publisistika şöbəsinin müdiri, filologiya elmləri doktoru, görkəmli ədəbiyyatşünas alim, professor Vüqar Əhməd və digər qonaqlar Nəsiminin həyat və yaradıcılığından, yaşadığı dövrdən, onun təbliğ etdiyi hürufilik dini-fəlsəfi təlimindən, şairin əsərlərinin dil və üslub xüsusiyyətlərindən bəhs edib, görkəmli Azərbaycan şairi Nəsiminin zəngin bədii irsinin tədqiqi istiqamətində aparılan işlərdən danışıblar.\nQeyd edək ki, tədbirin gedişində AzMİU-nun Əcnəbi vətəndaşların hazırlığı fakültəsinin tələbələri Behzad Nikzad, Kardelen Aqum, Biləl Diler və tələbələr Murad Təbrizli, Nüsrət Fərəclinin ifasında şairin qəzəlləri səsləndirilib.\nAzMİU tədbir fotolar


Cümhuriyyətimiz qürurumuzdur | Xalq Qəzeti\n29.05.2018 09:43 | Oxunma sayı: 415\nAzərbaycan Respublikasının Prezidenti yanında Bilik Fondu Şabran Rayon İcra Hakimiyyəti ilə birlikdə Xalq Cümhuriyyətinin 100 illiyinə həsr olunmuş “Cümhuriyyətimiz – qürurumuzdur” musiqili-ədəbi bayram şənliyi təşkil edib.\nŞabran şəhər Tofiq Abbasov adına 1 nömrəli tam orta məktəbdə keçirilən tədbirdə Bilik Fondunun sektor müdiri Hacı Abdulla, AMEA-nın Elm Tarixi İnstitutunun aparıcı elmi işçisi Elcan Oruclu, rayon icra hakimiyyəti başçısının müavini Fikrət Nuşiyev, Bilik Fondunun rayon üzrə nümayəndəsi Fikrət Şamxalov çıxış ediblər. Çıxışlarda cəmi 23 ay ömür sürmüş Cümhuriyyətimizin şərəfli tarixindən söz açılıb, ümummilli lider Heydər Əliyevin və Azərbaycan Prezidenti İlham Əliyevin Cümhuriyyət qurucularına böyük ehtiramından bəhs olunub. Dövlət başçımızın sərəncamlarından irəli gələn məsələlərlə bağlı maarifləndirmə işlərinin aparılması məqsədilə Bilik Fondunun təşkilatçılığı ilə keçirilən silsilə tədbirlərin əhalinin maariflənməsində əhəmiyyəti vurğulanıb.\nTədbirdə qabaqcıl təhsil işçisi, tarix müəllimi Rəna Məmmədova 1918-1920-ci illərdə respublikamızın şimal bölgəsində baş vermiş siyasi-hərbi hadisələr, yerli əhalinin bolşevik, daşnak işğalına qarşı mübarizəsindən danışıb. Azərbaycan milli istiqlal hərəkatının bölgədəki nüfuzlu xadimi, Cümhuriyyət parlamentinin üzvü şabranlı Həmdulla Əfəndizadənin nəvəsi Ruziyə Kərimova AXC qurucularının xatirəsinə göstərdiyi diqqətə görə Prezident İlham Əliyevə təşəkkürünü bildirib. H.Əfəndizadə 1920-ci il Quba üsyanının başçısı olub. O, 1929-cu ildə həbs edilərək Nargin adasında güllələnib, ailəsi repressiyalara məruz qalıb. Rayonda ilin sonunadək onun xatirəsinə abidə ucaldılması, park salınması da nəzərdə tutulur.\nMəktəblilərin ifasında təqdim edilən bədii kompozisiyada Cümhuriyyət qurucularından bəhs olunub.\nSonra rayonun ictimai-siyasi həyatında fəal iştirak edən bir qrup müəllimə fəxri fərmanlar verilib.\nBilik Fondunun sektor müdiri Hacı Abdulla bildirib ki, fondun “Cümhuriyyətimiz qürurumuzdur” layihəsi çərçivəsində keçirilən ümumrespublika bilik müsabiqəsində şimal bölgəsinin Xaçmaz, Quba, Qusar, Xızı rayonları ilə birlikdə Şabran məktəbliləri də fəal iştirak ediblər. Şagirdlər Cümhuriyyət tarixinə aid test suallarını cavablandırarkən xalqımızın bu şərəfli dövrünə dair geniş biliklərə malik olduqlarını göstəriblər. Respublika müsabiqəsinə yaxın günlərdə yekun vurulacaq, qaliblər mükafatlandırılacaqlar.


Bu gün Quba-Xaçmaz Regional Təhsil İdarəsinin müdiri Rüfət Hacıyevin təhsil ictimaiyyətinə təqdim edilməsi mərasimi keçirilib.\nMayın 5-də Quba rayon Alekseyevka kənd tam orta məktəbin akt zalında Quba-Xaçmaz Regional Təhsil İdarəsinin müdiri Rüfət Hacıyevin təhsil ictimaiyyətinə təqdim edilməsi mərasimi keçirilib.\nTəqdimatda öncə Azərbaycan Respublikası Təhsil nazirinin müavini Firudin Qurbanov, Quba Rayon İcra Hakimiyyətinin başçısı Ziyəddin Əliyev, Quba-Xaçmaz Regional Təhsil İdarəsinin müdiri Rüfət Hacıyev Ümummilli lider Heydər Əliyevin Quba rayonunda yerləşən abidəsini ziyarət ediblər.\nFirudin Qurbanov çıxışında Cənab Prezident İlham Əliyevin sərəncamı ilə yaradılan Regional Təhsil İdarələrinin əhəmiyyətindən danşıb.Bildirib ki, yeni idarəçilik sisteminə keçiddə məqsəd təhsil sahəsində səmərəlliyin artırılması, təhsilin dövlət standartlarına uyğun həyata keçirilməsinə nəzarətin gücləndirilməsi və bu sahədə nəticələri daha yüksək etməkdir.\nDaha sonra Quba RİH başçısı Ziyəddin Əliyev çıxış edərək yeni yaradılan idarənin fəaliyyətinə uğurlar arzulayıb, təhsilin inkişafı üçün istənilən sahədə köməklik edəcəyini bildirdi.\nSonda Quba-Xaçmaz Təhsil İdarəsinin yeni müdiri təyin edilən Rüfət Hacıyev çıxış edərək yüksək etimada görə təhsil naziri cənab Emin Əmrullayeva təşəkkür edərək bildirdi ki, etimadı doğruldaraq regiona daxil olan rayonların təhsilinin inkişaf etdirilməsinə nail olacaq.


Hərbi hissələrdə andiçmə mərasimi keçirildi\n18:15 16.08.2015 (Yenilənib 19:48 16.08.2015)\nAvqustun 16-da Müdafiə Nazirliyinin tabeliyində olan hərbi hissə və birləşmələrdə gənc əsgərlərin andiçmə mərasimi keçirilib. Bu barədə Sputnik Mudafiə Nazirliyinin mətbuat xidmətinə istinadən məlumat verir.\nBAKI, 16 avq — Sputnik. Avqustun 16-da Müdafiə Nazirliyinin tabeliyində olan hərbi hissə və birləşmələrdə gənc əsgərlərin andiçmə mərasimi keçirilib. Bu barədə Sputnik Mudafiə Nazirliyinin mətbuat xidmətinə istinadən məlumat verir.\nandiçmə mərasimi, andiçmə, hərbi andiçmə, Əsgərlərin hərbi andiçməsi, Azərbaycan Silahlı Qüvvələri, Azərbaycan Respublikasının Silahlı Qüvvələri, Silahlı Qüvvələr, Müdafiə Nazirliyi, Azərbaycan


15 iyun Azərbaycan dövlətini müstəqilliyini itirməkdən, Azərbaycan xalqını isə parçalanmaqdan qoruyan xilas günüdür » www.DIASPOR.info\n14-06-2022, 15:12 | Baxılıb: 30\ndiaspor.info-nun AZƏRTAC-a istinadən verdiyi məlumata görə, 15 iyun Azərbaycan dövlətini müstəqilliyini itirməkdən, Azərbaycan xalqını isə parçalanmaqdan qoruyan xilas günüdür\n1969-1982-ci illərdə Azərbaycan Kommunist Partiyası Mərkəzi Komitəsinin birinci katibi kimi Azərbaycana rəhbərlik etmiş, 1982-ci ilin dekabrında Sovet İttifaqı Kommunist Partiyası Mərkəzi Komitəsi Siyasi Bürosunun üzvü seçilərək SSRİ Nazirlər Soveti sədrinin birinci müavini vəzifəsinə təyin edilmiş və bununla da SSRİ-nin ali rəhbər şəxslərindən biri olmuş ulu öndər Heydər Əliyev həyatının Azərbaycanın müstəqilliyinin təminatçısı rolunu oynayacağı mərhələsinə doğru ilk addımını ataraq 20 Yanvarın ertəsi günü Azərbaycanın Moskvadakı nümayəndəliyində öz etiraz səsini ucaltmış, 1990-cı ilin 20 yanvarında Bakıda dinc əhaliyə silah çevirərək divan tutmuş Sovet Ordusunun amansız əməllərinə qarşı öz kəskin mövqeyini ortaya qoymuşdur.\nBu sözləri AZƏRTAC-a açıqlamasında Milli Məclisin deputatı, Müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov deyib.\nO qeyd edib ki, 1990-cı ilin yayında vətənə dönən Ulu Öndər Azərbaycan Ali Sovetinin deputatı seçilmişdi.1990-cı il noyabrın 17-də Naxçıvan Ali Məclisinin ulu öndər Heydər Əliyevin sədrliyi ilə keçirilən sessiyasında Azərbaycan Cümhuriyyətinin bayrağı Muxtar Respublikanın rəsmi bayrağı kimi qəbul olundu və bununla əlaqədar Azərbaycan Respublikasının Ali Sovetinə müraciət edilməsi haqqında qərar qəbul olundu. Bu qərar üçrəngli bayrağımızın Azərbaycanın dövlət bayrağı kimi qəbul edilməsində mühüm rol oynadı. Belə ki, 1991-ci il fevralın 5-də Azərbaycan SSR-in Ali Soveti Dövlət bayrağı haqqında qanun qəbul etdi və üçrəngli bayrağa Azərbaycan Respublikasının dövlət bayrağı statusu verildi.\nZiyafət Əsgərovun sözlərinə görə müstəqilliyini yeni bərpa edən Azərbaycan bir sıra çətinliklərlə qarşılaşmalı olsa da, bu dövrü xalqımız üçün xüsusilə təhlükəli və dözülməz edən iki amil var idi: tarixən ölkəmizə qarşı torpaq iddiaları ilə çıxış edən ermənilərin bu istəklərini hərbi müstəviyə keçirərək Azərbaycana qarşı elan edilməmiş müharibəyə başlaması və tariximizin bəlkə də ən çox ali dövlət idarəetməsinə, səriştəli siyasi xadimlərə ehtiyacı olduğu dövrdə dövlət idarəçiliyimizin bundan məhrum olması.\n“1991-1992-ci illərdə Azərbaycanın şəhər və rayonları erməni silahlı dəstələri tərəfindən sırası ilə işğal olunur, mövcud rəhbərlik isə çıxış yolu olaraq cəmiyyəti informasiya blokadasında saxlamağa çalışmaqla siyasi hakimiyyətini qorumağa çalışırdı. Təkcə bir fakt - 1992-ci il fevralın 26-da Xocalıda baş verən faciənin gizlədilməsi cəhdi və bu dəhşətli soyqırımı aktından sonra Xocalıda cəmi 3-4 nəfərin ölməsi barədə açıqlama verilməsi o dövrdə ölkə daxilindəki mənzərəni anlamağa kifayətdir.\n1992-ci ilin yayında erməni işğalının daha da sürətlənməsi, özbaşınalıq, siyasi hərc-mərclik, AXC-Müsavat iqtidarının səriştəsizliyi, mərkəzi hakimiyyətin yerlərdə zəifliyi, təsadüfi adamların ilk siyasi təcrübələrini sınaqdan uğursuz keçirmələri fonunda siyasi olaraq parçalanmış qüvvələrə hərbi müxalifət də əlavə olundu. Xalqın bir yumruq kimi birləşib düşmənə qarşı müqavimət göstərməli olduğu bir vaxtda hərbi və siyasi müxalifət hakimiyyəti ələ almağa, mövcud iqtidar isə nəyin bahasına olursa olsun öz hakimiyyətini qorumağa çalışırdı. Bütün bunlar ölkəni vətəndaş müharibəsi astanasına qədər gətirib çıxarmış, Azərbaycanı bir dövlət kimi məhv olmaq təhlükəsi ilə üz-üzə qoymuşdu.\nMəhz belə bir dövrdə 1993-cü il iyunun 9-da Heydər Əliyev xalqın çağırışına səs verərək Bakıya qayıtdı. Hətta mövcud siyasi dairələr də istəməsələr belə Heydər Əliyev-xalq birliyinin gücü qarşısında geri çəkilməyə məcbur oldular. 1993-cü il iyunun 15-də Heydər Əliyev Azərbaycan Ali Sovetinin Sədri seçildi. Həmin gün həqiqətən də xalqımızın tarixində dönüş nöqtəsi oldu: Azərbaycan öz müstəqilliyini itirməkdən, xalqımız parçalanmaqdan, qardaş qırğınından xilas oldu. Ulu Öndər həm Azərbaycan dövlətçiliyinin, həm Azərbaycan xalqının xilaskarı missiyasını yerinə yetirdi. Xalqın Heydər Əliyevə olan inamı möhkəm və sarsılmaz idi. Bununla ölkəmizdə həm də Azərbaycanın tənəzzüldən xilas olaraq tərəqqi yoluna çıxmasına səbəb olan xalq-iqtidar birliyinin əsası qoyuldu”, - deyə komitə sədri bildirib.\nO diqqətə çatdırıb ki, Ulu Öndər hakimiyyətə gəlişi ilə dərhal Azərbaycanın inkişaf yolunu müəyyən edərək bir neçə istiqamətdə məqsədyönlü fəaliyyətə başladı, ilk öncə ölkədə sabitliyə, vətəndaş həmrəyliyinə nail oldu. İnsanların öz dövlətinə, dövlət başçısına inamı bərpa olundu. Siyasi islahatlara start verildi, ölkədə çoxpartiyalı sistem yarandı, demokratik idarəetmə sistemi formalaşdırıldı, ilk parlament seçkiləri keçirildi, müstəqil dövlətimizin ilk Konstitusiyası qəbul olundu.\nQarabağ müharibəsində atəşkəsə nail olundu, düşmən təcavüzü dayandırıldı, ordu quruculuğuna böyük diqqət yetirildi. Şübhəsiz ki, Ulu Öndərin xalqımız qarşısındakı tarixi xidmətlərindən biri də məhz Azərbaycan Ordusunun memarı olmasıdır. Xalqını sevən və onun yenidən müstəqillik qazanacağına əmin olan Ümummilli Lider hələ sovet Azərbaycanına rəhbərlik etdiyi dövrdə ölkəmizdə milli hərbi kadr hazırlığı, hərb sənətinin güclənməsi, hərbi kadrların hazırlanması, zəngin hərb tarixinin öyrənilməsi məsələlərini hər zaman diqqət mərkəzində saxlamışdır, müstəqil Azərbaycana rəhbərliyi dövründə də kifayət qədər qısa bir zamanda Azərbaycanın hərbi təhlükəsizliyinin təmin edilməsi üçün real silahlı qüvvələri formalaşdırmış, Azərbaycan Ordusunu dövlət müstəqilliyinin dəyərli reallıqlarından birinə çevirmişdir.\nHəmin dövrdə Azərbaycanda həm də iqtisadi dirçəlişin əsasının qoyulduğunu vurğulayan Ziyafət Əsgərov deyib: “Ulu Öndərin rəhbərliyi ilə əsrin müqaviləsi adlandırdığımız, 1994-cü ildə “Xəzər dənizinin Azərbaycan sektorunda “Azəri”, “Çıraq” yataqlarının dərinlikdə yerləşən hissəsinin birgə işlənməsi və hasil olunan neftin pay şəklində bölüşdürülməsi” haqqında dünyanın ən iri neft şirkətləri ilə müqavilə bağlandı və Azərbaycan nefti dünya bazarına çıxarıldı. Müstəqilliyini yenicə bərpa etmiş, torpaqlarının iyirmi faizi düşmən işğalında qalan, hərbi əməliyyatların yenidən başlaması təhlükəsi olan bir dövlətə xarici dövlətlərin və şirkətlərin belə böyük bir layihədə külli miqdarda investisiya qoymasına tək səbəb dahi Heydər Əliyevin beynəlxalq nüfuzu, gücü, ona olan böyük inam və hörmət idi.\nUlu Öndərin tarixi xidmətlərindən biri də müstəqil Azərbaycanın ən uğurlu şəkildə dünya birliyinə inteqrasiyasının təmin edilməsi olmuşdur. Danılmaz həqiqətdir ki, “Bir millət iki dövlət” şüarı ilə Türkiyə Respublikası ilə qardaşlıq münasibətlərimizin formalaşmasının banisi Ulu Öndər olmuşdur. Heydər Əliyevin həyata keçirdiyi uğurlu xarici siyasi fəaliyyət nəticəsində qonşu dövlətlər Rusiya, İran, Gürcüstan ilə dostluq əlaqələri ABŞ, Birləşmiş Krallıq və dünyanın digər güc mərkəzləri ilə diplomatik əlaqələr qurulmuş, beynəlxalq təşkilatlar, xüsusilə Avropa İttifaqı ilə çoxşaxəli qarşılıqlı əlaqələr yaranmışdır.\nUlu Öndərin Azərbaycan xalqı qarşısında ən böyük xidmətlərindən biri də sonrakı dövrlərdə Azərbaycanın inkişaf yolunda büdrəmədən, dönmədən, əmin addımlarla irəliləməsini təmin edəcək layiqli varis, davamçı, qətiyyətli lider yetişdirməsi olmuşdur. Məhz bu layiqli davamçı - Prezident İlham Əliyev 30 illik işğala son qoyaraq ərazi bütövlüyümüzü bərpa edən Müzəffər Ali Baş Komandan kimi Azərbaycan tarixinə adını əbədi həkk etdirmiş, Azərbaycan dövlətini tarixinin ən qüdrətli zirvəsinə yüksəltmişdir. Bununla da Prezident həm də Ulu Öndərin ən böyük arzusunu, özünün də dediyi kimi ata vəsiyyətini həyata keçirmişdir.\nBildiyiniz kimi, keçən il Milli Qurtuluş Günündə dövlətimizin tarixinə qızıl hərflərlə yazılmış digər mühüm tarix-siyasi hadisə baş verdi: Azərbaycan-Türkiyə münasibətlərini strateji müttəfiqlik səviyyəsinə yüksəldən Şuşa Bəyannaməsi imzalandı. Bununla da Azərbaycan dövlətinin, Azərbaycan xalqının xilas günü olan 15 iyun tarixi ikiqat bayrama çevrildi”.скачать dle 10.6фильмы бесплатно


22 oktyabr 2021 / 14:50 Baxış sayı: 139\n“Qarabağ” konfrans liqasının qrup mərhələsində məğlub olmayan 10 komandadan biridir.\nAllsport.az xəbər verir ki, bu barədə UEFA-nın rəsmi saytı məlumat yayıb. Hesabında 2 qələbə və 1 heç-heçə olan “köhlən atlar” təkcə Belçikanın “Gent” klubundan geri qalır. “Gent” B qrupunda keçirdiyi üç oyunun hamısında qələbə qazanıb.\nSiyahıda “Qarabağ” və “Gent”lə yanaşı, Avstriyanın LASK, İsveçrənin “Bazel”, Norveçin “Bude-Qlimt”, İsrailin “Makkabi” (Təl-Əviv), Fransanın “Lill”, Yunanıstanın PAOK, Niderlandın “Feyenoord” və “Alkmaar” komandaları da var.\n“Qarabağ” konfrans liqasının dünən keçirilən 3-cü turunun oyununda Bakıda Qazaxıstan “Kayrat”ı üzərində 2:1 hesablı qələbə qazanıb.


Körpələr üçün toxuculuq - təltif hobbi\nKörpələr üçün toxuculuq - yalnız kiçik bir möcüzə anadan gözləyir gənc ana ödəyə bilməz bir işğal. körpə anadan bir qayda olaraq, o, toxuculuq əlbəttə deyil ki, onun onun ki, çox diqqət tələb edir. Amma gözləyir doqquz ay - bir zaman kafi müddət gələcək uşaq qayğı onu və ya əldə toxunmuş trikotaj orijinal az şey bağladığı.\nLakin, körpələr üçün toxuculuq bir il və ya əldə toxunmuş trikotaj qədər olduqda - onların doğum əvvəl bir müddət, onların həyatı boyunca mümkün öz şeyi əlaqədar dostları və qohumları onların qayğı və diqqət bildirirəm. Onlar çox minnətdar olacaq, inanın.\nKörpələr üçün Knitting çəngəl istifadə oxşar sənətkarlıq bir qədər daha mürəkkəb hesab olunur. Körpələr və yaşlı uşaqlar üçün kiçik şeyi etmək kiçik detallar bir çəngəl etmək həqiqətən asandır. Və bol yay, flounces və ruches hər cür çox çətin bir daha iki "çubuqlar" keçid çox needlewomen üçün, paltar bəzəmək. Digər tərəfdən, uşaq toxuculuq üçün toxuculuq toxumaq üçün faktiki olaraq qeyri-mümkün olan müxtəlif rəng və ya baskı müxtəlif applications istifadə edir. Ümumiyyətlə, aləti seçimi usta vərdişləri və üstünlükləri, həm də onun iş nəticəsində işıq görmək lazımdır məhsulun növündən deyil, yalnız asılıdır.\nƏlbəttə ki, papaqlar, corab və mittens isti gödəkçələr və şalvar, kombinezon, zərflərin və eyni zamanda, bir qayda olaraq, bir çox qadınlar onlara qış paltar edilməsi, uşaqlar üçün toxuculuq istifadə. paltar, sundresses, papaqlar və T-shirt, bluz və Boleros, etek və swimwear Lakin çəngəl istifadə edərək, xüsusilə qızlar üçün yay mövsümü üçün uşaqlar üçün sadəcə gözəl şeylər keçid edə bilərsiniz.\nknit üçün məlumat əldə edin və toxumaq olduqca sadədir. Amma hər qadın tikmə bu cür nail olacaq. Amma niyə yalnız qadın? Bəzi kişilərin də məmnuniyyətlə bu hobi verilir. Lakin, biz çox nadir, etiraf etməliyik. bir xüsusi qaydada istifadə azaldılır doğru və yanlış, crafting prosesi, toxuculuq iynələr, - toxuculuq loops yalnız iki növ sadə tövsiyələr mənimsəmiş sonra.\nuzun müddət Crochet - eyni model provyazyvayutsya sütunlar ilə improvizasiya edir. Ki, çox sadə, tikmə, bu cür, qaşlarını tamamilə hər kəs üçün öyrənmək. bir şəxsin sevimli hobi üçün olur ki Amma tərəfdən bir az almaq. Knitting əzm, səbr və təxəyyülün bir çox tələb edir. Yalnız bundan sonra spokes və ya çəngəl ustalarının həyata həqiqətən gözəl və zəruri şeylər görünür.\nböyük məbləğ olan ixtisaslaşdırılmış jurnal və kitab kömək uşaqlar və böyüklər üçün toxuculuq və toxumaq sevgi. Bu mənbələrdə yalnız körpənin eksklüziv moda qarderob verə bilər ki, həyata, bu və ya digər şeylər yaradılması vasitəsilə, həm də bir sıra maraqlı fikirlər orada doğru yola yönəltməz.\n5 spokes haqqında toxuculuq corab sxemi: başlayanlar üçün master-klass\nMasquerade Mask - kostyum üçün orijinal əlavə\nBir ətraflı təsviri - bir kağız Shark etmək necə\nÖz əlləri ilə Air Kusudama origami kəpənək\nNə normal doğum çəki?\nNecə böyüklər tikanlı istilik müalicə? Səbəbləri və əlamətləri\nMobile kondisioner: müsbət və mənfi cəhətləri, xüsusiyyətləri və təhlil\nSorrel: bitki təsviri\nTəhlükəsizlik klapan: Ərizə və növləri\nBiti aradan qaldırılması üçün necə: ev müalicə üsulları mövcuddur\nLactobacterin - şam\n"Nokian Nordman 5" baxır. Qış şinləri Nokian Nordman 5: təsviri\nAddım təlimat, istehsal qaydaları və qaydalar addım necə bir evdə əlləri ilə tilsim etmək\nBuxar ütü sistemləri - effektiv alətləri IRON\nInsan orqanı əzələlərin uzanan zaman nə etməli?\nAvtomatik hava spreyi Air Wick FreshMatic: baxır


Azərbaycanın qeyri-maddi mədəni irsi və Ərtoğrol Cavid\nXXI əsrdə Azərbaycan xalqının qeyri-maddi mədəni irsinin qorunması və öyrənilməsi sahəsində xüsusi fəallığın yaranmasına mədəni inkişafla bağlı olan mühüm hadisələr təkan vermişdir.\nMənəvi dəyərlərə marağın artmasında Ulu öndər Heydər Əliyevin ənənələrini layiqincə davam etdirən Azərbaycan Respublikasının Prezidenti cənab İlham Əliyevin və Respublikanın birinci xanımı, birinci vitse-prezident, YUNESKO və İSESKO-nun xoşməramlı səfiri, Heydər Əliyev Fondunun prezidenti Mehriban xanım Əliyevanın bu sahədəki titanik fəaliyyətləri əvəzsizdir. Xüsusilə, Mehriban xanım Əliyevanın şəxsi təşəbbüsü və yaxından iştirakı sayəsində Azərbaycan muğamının və aşıq sənətinin YUNESKO-nun mənəvi dəyərlər siyahısına daxil edilməsi Azərbaycan musiqi mədəniyyəti üçün qiymətsiz töhfə oldu. Bu sırada çap olunan müxtəlif nəşrlər (kitab, lüğət, ensiklopediya, albomlar) milli musiqi sərvətimizin qorunub saxlanılması, öyrənilməsi, bütün dünyada tanıdılması istiqamətində mühüm hadisəyə çevrilib. Belə mühüm və ciddi tədbirlərin davamı kimi Azərbaycan Milli Elmlər Akademiyasının Hüseyn Cavidin Ev Muzeyi tərəfindən hazırlanıb geniş oxucu auditoriyasına təqdim edilən on üç cilddən ibarət “Azərbaycan qeyri-maddi mədəniyyət abidələri və Ərtoğrol Cavid” (Bakı, Çaşıoğlu, 2011- 2015) nəşrinin də işıq üzü görməsi böyük maraq doğurur. Müasir qloballaşan dövrdə bu nəşri xalqın qeyri-maddi irsinin qorunub saxlanılması və öyrənilməsi sahəsində qiymətli layihələrdən biri hesab etmək olar.\nÇoxcildlik öz bədii dəyəri və əhəmiyyətinə görə diqqəti iki cəhətdən daha çox cəlb edir. Bir tərəfdən - xalqın uzun illər arxivlərdə saxlanılan və mütəxəssislər üçün naməlum olan qeyri - maddi irsinin bir qisminin aşkarlanması və digər tərəfdən, bütün bu materialların XX əsrin birinci yarısında yaşayıb-yaradan, lakin həyatdan çox tez gedən folklorşünas, bəstəkar, dahi Hüseyn Cavidin nişanəsi Ərtoğrol Cavid (1919-1943) tərəfindən dərin araşdırma və təhlilindən sonra onlara verdiyi rəylərlə birgə təqdim edilməsidir.\nNəşrdə toplanan materialların qaydaya salınmasında XX əsrin 30-40-cı illərində dahi Üzeyir bəy Hacıbəylinin təşəbbüsü ilə təşkil edilən və Bülbülün rəhbərliyi altında fəaliyyət göstərən Musiqi Elmi Tədqiqat Kabinetində Ərtoğrol Cavidin bir folklorşünas-tədqiqatçı, gənc olmasına baxmayaraq, çox istedadlı və geniş düşüncəyə malik bir mütəxəssis kimi məsuliyyətlə və var gücü ilə çalışması heyrət doğurur.\nBelə ki, layihədə biz Ə.Cavidi təkcə təqdim edilən materialları dərindən araşdıran, onlara çox yığcam, lakonik, lakin çox məntiqli irad və təkliflərini verən bir ekspert kimi deyil, həm də onun özünün də bir folklorşünas olaraq xalq mahnı nümunələrini nota saldığının şahidi oluruq. Bütün bunlarla yanaşı, layihədə Ərtoğrol Cavid həm də istedadlı, böyük ümidlər verən gənc bəstəkar kimi “kəşf” edilir. Belə ki, layihənin son iki cildi (XII-XIII) bütövlükdə Ərtoğrol Cavidin yaradıcılığına həsr edilmiş və xüsusi maraq doğurmuşdur. Bu cildlərdə onun həm etnomusiqişünaslıq, həm də bəstəkarlıq yaradıcılığı əksini tapmışdır.\nİlk dəfə olaraq geniş oxucu dairəsi Ə.Cavidin Cabbar Bağdadbəyovun ifasından nota köçürdüyü “Bayatı-kürd”, “Segahın mübərriqəsi”, “Zəminxara”, “Şüştər” və s. təsniflərlə tanış olur. Folklorşünas Ə.Cavidin nota aldığı unudulmuş Masallı xalq mahnılarının - “Hökmü rəvan”, “Nar atdılar”, “Qadan alım”, “A dağlar”, “Hay hey”, “Xub oyna”, “Şal alan”, “Ay nənəm də qurban”, “Mənim olasan yar”, “Sallan gülüm” və s. nəşri isə onlara yeni həyat bəxş edir.\nƏrtoğrol Cavidin yaradıcılıq irsi ilə tanışlıq gənc bəstəkarın maraq dairəsinin genişliyini məlum edir. Son dərəcə qısa olan sənət yolunda bəstəkarın bir sıra maraqlı əsərlər yaratmağa qadir olduğu aşkarlanmışdır. Burada onun vokal musiqiyə olan marağını dahi Azərbaycan şairi Nizaminin söz dünyasına böyük maraq göstərdiyi lirik-dramatik tenor və simfonik orkestr üçün “Gəl?!...” romans-kopriççiosu, “Yar gəlmiş idi” qəzəl-romansı, həmçinin, türkmən şairi Kəminənin sözlərinə lirik-tenor və orkestr üçün “Leylanın vəsfi” romans-nəğməsi, Tahir Rasizadənin sözlərinə “Səninlə olaydım !?” və s. vokal əsərləri sübut edir. Bununla yanaşı, Ə.Cavidin instrumental və orkestr üçün kompozisiyaları da onun yüksək peşəkarlığını təsdiqləyir. Lakin təəssüf ki, amansız tale böyük ümidlər verən bu istedadlı gəncin hələ nə qədər yeni-yeni əsərlər yaratmaq arzusunun reallaşmasına imkan verməmişdir. Onun adı və yaradıcılığı uzun zaman Azərbaycan musiqi mədəniyyəti tarixində kölgədə qalmış, çoxaspektli qısa yaradıcılıq fəaliyyəti layiqli qiymətini almamışdır. Bu baxımdan on üç cildlik bu layihədə Ərtoğrol Cavidin də fəaliyyətinə ayrılan yer təqdirəlayiqdir.\nLayihədə fond materiallarının dəqiq differensiasiyası əsasında onun hər bir cildi özündə daşıdığı məqsədə müvafiq olaraq adlandırılır. Məsələn:\nI cild - “Azərbaycan adət-ənənələri və Ərtoğrol Cavid”\nII cild - “Azərbaycan klassik musiqi mətnləri və Ərtoğrol Cavid”\nIII-VIII cildlər - “Azərbaycan dastanları və Ərtoğrol Cavid”\nIX-X cildlər - “Azərbaycan aşıq şeirləri və Ərtoğrol Cavid”\nXI cild - “Balaman məktəbi” dərsliyi və Ərtoğrol Cavid”\nXII cild - “Ərtoğrol Cavidin nota köçürdüyü xalq mahnıları”\nGöründüyü kimi, nəşrdə təqdim olunan hər bir sahədə, istər xalq mərasim sistemi olsun, istər muğam sənəti və ya aşıq yaradıcılığı, fərq etməz, istənilən sahədə Ərtoğrol Cavidin izi, onun ruhu və erudisiyası özünü göstərir, qısa bir vaxt ərzində onun titanik əməyi təzahürünü tapır.\nQeyd olunduğu kimi, I cild özündə Azərbaycan xalqının adət və ənənələrini, musiqi folklorunun bəzi nümunələrini təmsil edir. Burada XIX əsrin ikinci yarısından etibarən Azərbaycanın müxtəlif bölgələrinin (Gəncə, Xızı, Bakı, Şəki, Dərbənd) toy mərasimlərinin keçirilmə özünəməxsusluğu haqqında verilən məlumatlar böyük maraq doğurur. Xüsusən, az saylı xalqların (tatların, talışların) toy adətləri haqda olan materiallar Azərbaycanın ayrılmaz tərkib hissəsi olaraq multikultural əsasdan danışmağa imkan verir.\nBu cildin xüsusi “Muğamlar” adlı bölməsində XIX əsrin sonlarında fəaliyyət göstərən məşhur xanəndə və tarzənlərin ifasında muğam dəstgahlarının (“Mahur-Hindi”, “Bayatı-İsfahan”, “Rast”, “Bayatı-Qacar”, “Şur”, “Çahargah”, “Dügah”, “Segah Zabul”, “Humayun”, “Rəhab”) şöbə adları, poetik mətnləri daxil olmaqla geniş material təqdim edilir. Diqqətəlayiq haldır ki, bütün bunlar Ə.Cavidin rəyi ilə təsdiqlənmiş Musiqi Kabinetinin gərgin və məhsuldar fəaliyyətinin yekun hesabatı kimi çıxış edir.\nII cilddə biz başlanğıcı I cilddə qoyulmuş Azərbaycan muğam sənətinin tarixindən qiymətli materiallarla tanış oluruq. Burada Azərbaycan muğam sənətinin inkişafında böyük xidmətləri olan görkəmli ifaçılardan Cabbar Qaryağdının və tarzən Süleyman Mansurovun əlyazmaları əsasında keçmiş ifaçılar haqda xatirələri, muğamların quruluşuna dair fikirləri əksini tapmışdır. Bununla yanaşı, cilddə C.Qaryağdının söylədiyi mahnı mətnlərinin (25-ə yaxın), özünün oxuduğu mahnı mətnlərinin (20-yə yaxın), həm də öz şeirləri (50-dək), eyni zamanda, Nizaminin sözlərinə müxtəlif muğamlar üstə oxunan çoxsaylı təsnif mətnlərinin toplanması böyük maraq doğurur. Bu cild, həmçinin, Süleyman Mansurovun xatirələrindən keçmişin məşhur muğam ifaçıları, muğam mətnləri və ifaçılıq xüsusiyyətləri haqda verilən qiymətli məlumatlarla zənginləşdirilərək Azərbaycanın musiqi keçmişi və adətləri haqda dolğun təəssürat yaradır.\nLayihənin böyük bir hissəsini aşıq sənəti ilə bağlı materiallar təşkil edir. Belə ki, nəşrin III-VIII cildlərində Azərbaycan dastanlarının, IX-X cildlərində isə aşıq şeirlərinin mətnləri təqdim olunur. Burada qırxdan artıq Azərbaycan aşıq dastan və nağıllarının ədəbi mətnləri, XIX əsrin sonu, XX əsrin əvvəllərində yaşayıb-yaratmış görkəmli söz-saz ustaları Molla Cümənin, Miskinli Vəlinin, Aşıq Ələsgərin, Ağdabanlı Qurbanın, Hüseyn Bozalqanlının və başqalarının şeirləri əksini tapmışdır.\nLayihənin XI cildində Azərbaycan nəfəsli musiqi aləti haqda dərsliyin - Saleh Əbdüləlimovun 1937-ci ildə hazırladığı, lakin məlum səbəblərə görə o dövrün repressiyalarına məruz qalan “Balaman məktəbi”nin ilk nəşri təkcə orqonoloqlar üçün deyil, bütün musiqişünaslar üçün böyük marağa səbəb ola bilər. Diqqətəlayiq haldır ki, dərsliyin əlyazması uzun zaman Hüseyn Cavidin Ev Muzeyində Ərtoğrol Cavidin şəxsi arxivində qorunub saxlanılmış və yalnız 80 ildən sonra onun yenidən nəşrə hazırlanmasında, xüsusən, Hüseyn Cavidin Ev Muzeyinin direktoru, filologiya üzrə elmlər doktoru Gülbəniz xanım Babaxanlının rəhbərliyi, o cümlədən, muzey əməkdaşlarının transfoneliterasiya, elmi redaktə işi və not materiallarının elektronlaşdırılmasında yaxından iştirakı nəticəsində işıq üzü görməsi mümkünləşmişdir.\nToplunun birinci cildinə yazılmış “Ön söz”də Gülbəniz Babaxanlı doğru olaraq qeyd edir ki, “Hüseyn Cavidin Ev Muzeyində saxlanan və bu nəşrlə oxucuların ixtiyarına verilən folklor materiallarının bir qismi orijinaldır, bir qisminin variantları çap olunub; ancaq onlar əsas etibarilə bir də ona görə qiymətlidir ki, onları böyük Cavidlər nəslinin istedadlı nümayəndələrindən biri olan Ərtoğrol Cavid bu gün də əhəmiyyətini itirməyən elmi aparatura ilə təmin edib”.\nAzərbaycan Respublikası Nazirlər Kabinetinin 22 aprel 2010-cu il tarixli 112s sərəncamı ilə nəşr olunan bu toplunun ictimaiyyətə çatdırılmasında Ərtoğrol Cavidin xidmətləri qədər də Hüseyn Cavidin Ev Muzeyinin əməkdaşlarının və təbii ki, Gülbəniz Babaxanlının xidmətləri də böyükdür. Belə ki, 80 ildən arxivlərdə qalan və zaman-zaman yer dəyişdirən əlyazmaların bərpası, tərcüməsi, redaktəsi Ərtoğrol Cavidin yazdığı tövsiyələrin yerinə yetirilməsi kimi çətin işlərin öhdəsindən uğurla gəlmişdir.\nToplunun müasir elmi-poliqrafik səviyyədə həyata vəsiqə almasında elmi redaktor, farsca mətnlərin tərcüməçisi akademik Teymur Kərimlinin də xidmətlərini qeyd etmək lazımdır.\nŞübhəsiz, “Azərbaycan qeyri-maddi mədəniyyət abidələri və Ərtoğrol Cavid” çoxcildliliyi özünün nəfis tərtibatı və yüksək poliqrafik səviyyəsi ilə də diqqətəlayiqdir. İnanırıq ki, böyük əmək sərf olunan bu irimiqyaslı layihə bir çox sahələrin mütəxəssislərinə - filoloqlara, sənətşünaslara, etnoqraflara və s. sahələrin mütəxəssislərinə zəngin qiymətli tədqiqat materialı verməklə yaxından yardım göstərəcəkdir.\n“Azərbaycan qeyri-maddi mədəniyyət abidələri və Ərtoğrol Cavid” çoxcildliyinə görə Hüseyn Cavidin Ev Muzeyinin direktoru Gülbəniz Babaxanlı 2012-ci ilin aprel ayının 26-da Mədəniyyət və Turizm Nazirliyi, “Bakılı” Beynəlxalq Mədəniyyət Cəmiyyəti, “Humay” Milli Mükafatı Akademiyasının təşkilatçılığı ilə “Humay” mükafatının XXII təqdimetmə mərasimində Elm nominasiyası üzrə “Humay” Milli Mükafatı ilə təltif edilib.\nAMEA-nın müxbir üzvü, sənətşünaslıq üzrə elmlər doktoru, professor, Memarlıq və İncəsənət İnstitutunun şöbə müdiri\n525-ci qəzet.-2018.-5 may.-S.16.


İranın Xarici İşlər nazirinin bölgə turu | TRT Azerbaycan\nİranın Xarici İşlər ...\nİranın Xarici İşlər nazirinin bölgə turu\nİranın Xarici İşlər naziri Məhəmməd Cavad Zərifin bölgə ölkələrinə gerçəkləşdirdiyi səfər haqqında...\n2021-cil il 24-29 yanvar tarixlərində İranın Xarici İşlər naziri Məhəmməd Cavad Zərifin bölgəyə səfəri baş tutdu. İranlı nazir sıra ilə Azərbaycan, Rusiya, Ermənistan, Gürcüstan və Türkiyəyə səfər etdi. Cavad Zərif sözügedən ölkələrin liderləri tərəfindən qəbul edildi, həmkarları ilə ikitərəfli münasibətlər və regional məsələləri müzakirə etdi. Məhəmməd Cavad Zərifin ilk dayanacağı Azərbaycan oldu. Bakıda Cavad Zərif Qarabağın işğaldan azad edilməsi münasibətilə azərbaycanlıları təbrik etdi. Nazir İran şirkətlərinin bölgənin yenidən qurulmasında iştirak etməyə hazır olduğunu bildirdi. Prezident İlham Əliyev tərəfindən qəbul edilən Zərif Arazın hər iki tayında hər zaman dostluq və qardaşlığın hakim olduğunu söylədi. Cavad Zərif Azərbaycandan sonra Rusiyaya getdi və 26 yanvar tarixində rusiyalı həmkarı Sergey Lavrovla görüşdü. Görüşdə Qarabağın təhlükəsizliyi və iqtisadi inkişafı, Birgə Fəaliyyət Planı və İranın Nüvə Programının bərpası, “Sputnik V” peyvəndinin İranda istifadəsi kimi məsələlər müzakirə edildi. Görüşün ardından Rusiya və İran arasında İnformasiya Təhlükəsizliyinin Təmin Edilməsi üzrə Əməkdaşlıq Sazişi imzalandı. İranın Xarici İşlər naziri Rusiyadan sonra Ermənistana səfər etdi. Zərif Yerevanda "Ermənistanin torpaq bütövlüyünün İranın qırmızı cizgisi" olduğunu bildirdi. Ermənistanın Xarici İşlər naziri Ara Ayvazyan isə Zərifə Qarabağ məsələsi ilə bağlı şikayətlərini çatdırdı. Daha sonra Zərif Gürcüstana ziyarətə getdi. İranın xarici siyasət idarəsinin rəhbəri Tiflisdə Gürcüstan prezidenti Salome Zurabişvili, Baş nazir Giorgi Gakharia ilə görüşdü. Gürcüstan rəhbərliyi ilə görüşdükdən sonra Zərif Türkiyəyə gəldi. Cavad Zərif İstanbulda əvvəlcə həmkarı Mövlud Çavuşoğlu ilə bir araya gəldi. Görüşün sonunda Azərbaycan, İran və Türkiyə liderlərinin yaxın zamanda üçtərəfli zirvə gerçəkləşdirəcəkləri açıqlandı. Daha sonra İranın Xarici İşlər naziri Türkiyə Prezidenti Rəcəb Tayyib Ərdoğan tərəfindən qəbul edildi.\nAzərbaycan və Türkiyə Prezidentləri Bakıda Regional Əməkdaşlıq Platforması planını açıqladıqdan sonra Cavad Zərif sözügedən platformaya daxil ediləcək ölkələrə ziyarət reallaşdırdı. Tehran rəhbərliyi Azərbaycan və Türkiyənin Ermənistanla, Rusiyanın da Gürcüstanla problemləri olduğuna görə burdakı ən sərfəli ölkənin özləri olduğunu düşünür. Bəlkə də bu səbəbdən İranın Tiflisdəki səfiri Əkbər Kasem əvvəlcə 1+3 (İran, Azərbaycan, Ermənistan, Gürcüstan) formulunun başladılmasi və gələcəkdə 6 ölkəni əhatə edəcək şəkildə genişləndirilməsinin də alternativ olduğunu bildirmiş ola bilər. Bu platforma Qərbin tətbiq etdiyi sanksiyaların təsirinin minimuma endirilməsində Tehran üçün də faydalıdır. Fəqət Türkiyə olmadan platformanın müvəffəqiyyətli olması mümkünsüzdür. Regional problemlərin bölgə ölkələri tərəfindən həll ediləcəyi Qarabağ məsələsində açıq şəkildə görüldü. Qafqazın inkişafı bölgə ölkələrinin əməkdaşlığı ilə mümkün olacaq. Azərbaycan və Türkiyə Prezidentlərinin Bakıda irəli sürdükləri təşəbbüs həyata keçirilərsə Qafqaz daha da çiçəklənən bir bölgə olacaq.\nEtiketlәr: #Azərbaycan və Türkiyə Prezidentləri , #Qarabağ məsələsi , #İranın Nüvə Programı , #Birgə Fəaliyyət Planı , #İranın Xarici İşlər naziri Məhəmməd Cavad Zərif


Ceyhun Bayramovun XİN-ə gətirilməsinə REAKSİYA: “Yeni dönəm başlayır” – Keçmiş dövlət müşaviri – Yenicag.Az\nAna Səhifə Banner Ceyhun Bayramovun XİN-ə gətirilməsinə REAKSİYA: “Yeni dönəm başlayır” – Keçmiş dövlət müşaviri\nYeni Çağ Media Qrupu – İyul 16, 2020 - 18:21\nBu fikirləri Yenicag.az-a açıqlamasında prezident İlham Əliyevin sərəncamı ilə Ceyhun Bayramovun xarici işlər naziri postuna təyin edilməsinə münasibət bildirən keçmiş dövlət müşaviri Qabil Hüseynli deyib.\nQabil Hüseynlinin sözlərinə görə, Elmar Məmmədyarov uzunmüddətli fəaliyyəti ərzində xarici siyasət idarəsinin işini düzgün təşkil edə bilməyib:\n“Xarici İşlər Nazirliyi çox strateji bir sahədir. Ərazilərinin iyirmi faizi işğal altında, özü isə müharibə şəraitində olan Azərbaycan üçün diplomatik korpusun rəhbərinin tutumu, peşəkarlığı xüsusi əhəmiyyətə malikdir.\nElmar Məmmədyarov tamamilə yararsız, qeyri-peşəkar ve təsadüfi bir adam idi. O, xarici siyasət dairələrini düzgün yönləndirə bilmədi və hətta deyərdim ki, bu nazirliyin işini iflic halına saldı. Bunun nəticəsində də diplomatik cəbhədə istənilən nəticəni əldə edə bilmədik.\nOna görə də bu sahədə işin əsas ağırlığını yenə də prezident İlham Əliyev öz üzərinə götürməli olmuşdu. İndi Xarici İşlər Nazirliyində yeni bir dönəm başlayır. Bu, elə bir dönəmdir ki, ermənilərin öz təcavüzkar niyyətlərini ən açıq formada ortaya gətiriblər. Ermənistan Azərbaycan ərazilərinin iyirmi faizini işğal etməsinə baxmayaraq, indi də strateji neft-qaz kəmərlərinin keçdiyi ərazidə hücum əməliyyatları keçirməyə uğursuz cəhd göstərir.\nErmənilərin arxasında duran məlum qüvvələr işğalçı ölkənin bu dəfə də öz məqsədinə çatmasını səbirsizliklə gözləyirdilər. Amma Azərbaycan ordusunun ermənilətrin burnunu növbəti dəfə ovmasından sonra həmin qüvvələr də öz qınlarına çəkildilər”.\nQabil Hüseynli hesab edir ki, xarici siyasət kimi strateji bir sahənin Ceyhun Bayramova həvalə edilməsi ona olan yüksək etimad və güvənin göstəricisidir:\n“Xarici İşlər Nazirliyi özlüyündə çox mühüm cəbhədir. Müharibənin bir hissəsi də məhz o cinahda gedir. Diplomatiya cəbhəsində aparılan müharibə öz əhəmiyyətinə görə real cəbhədəki döyüşlərdən heç də az əhəmiyyət daşımır.\nƏgər həmin sahəyə peşəkar, işinin mahiyyətini dərindən bilən, Vətənini həddindən artıq sevən, yüksək intellektə sahib bir fiqur rəhbərlik edərsə, onun fəaliyyətinin müsbət nəticələri mütləq olacaq.\nPrezident öz sərəncamı ilə Ceyhun Bayramova etimad göstərib, onu nazir vəzifəsinə təyin edib. Dövlət başçısının peşəkar diplomat olduğunu nəzərə alsaq, onun bu seçiminin özünü mütləq doğruldacağına inanırıq. Hər halda, prezident xarici işlər naziri vəzifəsinə yaxşı tanıdığı, hazırlıq səviyyəsinə bələd olduğu və peşəkarlığına güvəndiyi şəxsi təyin edib. Bu təyinatın xeyirli-uğurlu olmasını arzu edirəm”.\nceyhun bayramov, dövlət ?müşavir, dövlət müşaviri, XİN,


Azərbaycanlı və erməni meyitlərinin dəyişdirilməsi müzakirə edilə bilər\n2022, 22 Yanvar, şənbə, Bakı vaxtı 21:45\nBakıda intihar etmiş erməni kəşfiyyatçısı Manvel Sarıbekyanın meyitinin ermənilərdə olan iki azərbaycanlı hərbçinin – Milli Qəhrəman Mübariz İbrahimov və zabit Fərid Əhmədovun meyitləri ilə dəyişdirilməsi ehtimalı və Beynəlxalq Qızıl Xaç Komitəsinin bununla bağlı vasitəçilik təklif edəcəyi istisna edilmir. Bunu oktyabrın 6-da “Media forum” saytına Müdafiə Nazirliyi mətbuat xidmətinin rəhbəri Eldar Sabiroğlu və Beynəlxalq Qızıl Xaç Komitəsinin Bakı ofisinin yayım şöbəsinin rəhbəri İlahə Hüseynova deyib.\nSentyabrın 11-də cəbhə xəttində yaxalanan erməni Manvel Sarıbekyan oktyabrın 5-də intihar edib. Nazirlik onun kəşfiyyatçı olduğunu idda edir.\nMübariz İbrahimov bu il iyunun 18-də, Fərid Əhmədov sentyabrın 4-də öldürülüblər. Onların meyitləri indiyədək qaytarılmayıb.\nEldar Sabiroğlunun sözlərinə görə, Manvel Sarıbekyanın meyitinin Mübariz İbrahimov və Fərid Əhmədovun meyitləri ilə dəyişdirilməsi barədə hələ ki, müzakirə aparılmayıb: “Amma hər şey vəziyyətdən asılıdır. Erməni kəşfiyyatçısının meyitinin Ermənistanda olan iki hərbçimizin meyiti lə dəyişdirilməsi ehtimalı da var. Lakin bununla bağlı hələ müzakirə olmayıb. Danışıqlarla bağlı ictimaiyyətə mütləq məlumat veriləcək”.\nİlahə Hüseynova “Media forum”a bildirib ki, erməni kəşfiyyatçısının intihar etməsi xəbəri onun ailəsinə çatdırılıb: “Beynəlxalq Qızıl Xaç Komitəsi indiyədək əsirə baş çəkmədiyi üçün Manvel Sarıbekyanın statusu barədə, onun əsir olub-olmaması barədə bir fikir söyləmirik. Lakin məsələylə bağlı komitənin Ermənistan nümayəndəliyi Sarıbekyanın ailəsinə xəbər verib. Azərbaycanın da Ermənsitanda iki meyiti var və komitə tərəflərə meyitlərin dəyişdirilməsini, buna nail olmaq üçün vasitəçilik təklif edə bilər”.\nErmənistan Müdafiə Nazirliyi isə Manvel Sarıbekyanın adi bir çoban olduğunu, Azərbaycanla sərhəddə azdığı üçün yaxınlaşdığını bildirib. Nazirliyin yaydığı məlumatda deyilir ki, Manvelin kəşfiyyatçı olması və Azərbaycanda terror törədəcəyi ilə bağlı dedikləri təzyiq altda olub. Ermənistan tərəfi bildirir ki, Manvelin ölümüylə bağlı məsuliyyəti onu əsir götürən ölkə daşıyır və onlar Azərbaycanı əsirlərlə bağlı beynəlxalq konvensiyalara riayət etməməkdə ittiham edir.


Ziyad Səmədzadə: Biz borclanmaya getməliyik, çünki kredit vermirlər\nZiyad Səmədzadə: Biz borclanmaya getməliyik, çünki kredit vermirlər\nBunu Milli Məclisin bugünkü plenar iclasında “Azərbaycan Respublikasının 2018-ci il dövlət büdcəsi haqqında” qanun layihəsinin müzakirəsi zamanı iqtisadi siyasət, sənaye və sahibkarlıq komitəsinin sədri Ziyad Səmədzadə deyib.\nZiyad Səmədzadə bildirib ki, bu gün Azərbaycan dünyada ən az xarici borcu olan on ölkədən biridir. “Hesab edirəm ki, biz borclanmaya getməliyik. Çünki borc almayan və verməyən ölkəyə kredit verilmir. Ona görə Azərbaycan da xarici borclanmaya getməlidir. Biz xarici borclanmaya getməklə müasir texnoloji avadanlıqlar almalıyıq. Bu olmadan iqtisadiyyatı inkişaf etdirə bilmərik”, - deyə komitə sədri vurğulayıb.\n29-04-2017 11:53 "Azərbaycandakı bankların fəaliyyətində ciddi nöqsanlar var"


ABŞ Ordusu THAAD komplekslərinin yeni partiyasını alacaq – Azeri Defence\nABŞ Ordusu THAAD komplekslərinin yeni partiyasını alacaq\n31 Yanvar 2018 10:57\nABŞ Raket Əleyhinə Müdafiə Agentliyi “Lockheed Martin” korporasiyasına 459 milyon dollar məbləğində yeni partiya raket alınması ilə bağlı sifariş verib.\n“AzeriDefence” xəbər verir ki, bu barədə “Lockheed Martin” korporasiyasının mətbuat xidməti məlumat yayıb.\nŞirkətdən bildirilib ki, 2017-2018-ci illər ərzində ABŞ hökuməti ordu üçün THAAD (Terminal High Altitude Area Defense) raket əleyhinə müdafiə sistemləri üçün 1.28 milyard dollar məbləğində raket sifariş veriblər. Sınaqlar zamanı THAAD 200-dən çox raketin qarşısını alaraq test mərhələsini müvəffəqiyyətlə başa vurub.\nTHAAD hərbi obyektlərin müdafiəsindən tutmuş, əhəmiyyətli hərbi məntəqələrin yaxın və orta mənzilli ballistik raketlərdən müdafiə edən sistemdir. THAAD kompleksi hədəfi mərmi basşlıqlar vasitəsilə deyil, birbaşa toqquşma ilə məhv edir ki, bu da onun effektivliyini artırır. Hərəkət məsafəsi 200 km olan bu sistem 150 km hündürlükdə hədəfi vurmağa qadirdir.\nQeyd edək ki, THAAD sistemi 90-cı illərdə “Lockheed Martin” korporasiyası tərəfindən hazırlanıb. Raket komplekslərinin seriyalı istehsalatına isə 2006-ci ildən başlanılıb. Hazırda THAAD kompleksləri ABŞ, Birləşmiş Ərəb Əmirlikləri və Cənubi Koreya ordusunun istifadəsindədir. Yaponiya və Səudiyyə Ərəbistanında onların yerləşdirməsi isə planlaşdırılır.


“Prezidentin bu fərmanı bizi çox sevindirdi” – Qarabağ qazisi\nAna səhifə » Qəzetin pdf formatı\t» “Prezidentin bu fərmanı bizi çox sevindirdi” – Qarabağ qazisi\nPrezidentin Fərmanına əsasən 1997-ci il avqustun 2-dək Azərbaycan Respublikasının ərazi bütövlüyü uğrunda həlak olmuş, ölmüş və hərbi əməliyyatlarla əlaqədar xəbərsiz itkin düşdüyünə görə ölmüş elan edilmiş hərbi qulluqçuların (bundan sonra – hərbi qulluqçuların) vərəsələrinə bu Fərmanla müəyyənləşdirilmiş qaydada 11.000 (on bir min) manat məbləğində birdəfəlik ödəmə verilsin.\nQarabağ qazisi, jurnalist Rey Kərimoğlu hafta.az-a açıqlamasında bildirib ki, prezidentin bu fərmanı təqdir olunası və çox vacib bir addımdır: “Bildiyini kimi, qanunvericilikdə müəyyən problem yaranmışdı və 1994-cü ilə qədər şəhid və əlil olan şəxslər üçün nəzərdə tutulan pullar ödənilmirdi. Söhbət şəhid ailələri üçün nəzərdə tutulan 11 min manat - hərbi qulluqçüların şəxsi icbari sığortasından gedir. İndi isə problemin həll olunması üçün bu fərmanın verilməsinə təbii ki, çox sevindik. İllərdir bununla bağlı bizə də xeyli sayda müraciətlər olunurdu. Məsələ Konstitusiya Məhkəməsində də, Milli Məclisdə də dəfəflərlə müzakirə olunmuşdu. Məsələnin həll olunmasında xidməti olan millət vəkillərinə də təşəkkür edirirk. Döyüşçü dostlarımızın ailələri bununla bağlı narahat idi, şükür ki prezident gözlənilən qərarı verdi”.\nMüsahibimiz deyir ki, fərman təxminən on min nəfərə şamil olunacaq:\n“Ümid edirik ki, cənab prezidentin bu istiqamətdə növbəti qərarı Qarabağ əlillərinin “qanpulu”nun ödənilməsi ilə bağlı olacaq. Xatırladım ki, şəhid ailələrinə 11 min manat, I qrup Qarabağ əlillərinə 8 min 8 yüz manat, II qrup Qarabağ əlillərinə 6 min 600 manat, III qrup Qarabağ əlillərinə isə 4 min 400 manat ödənilməlidir. Ümid edirik tezliklə bu məsələ də həllini tapacaq”.


Qan qrupuna görə izdivac » Qadınla.Com - Qadınlar Birİncidir!\nTarix: 4-02-2014, 22:00\nI qan qruplu qadınlar: I qan qrupundan (I QQ) olan kişilərlə ciddi münasibətlər qurmağa şansları yoxdur. Belə kişilər onlar haqqında «ətək geyinmiş kişi» fikrindədirlər. II QQ kişilərlə isə yataqda daha çox vaxt keçirirlər. III QQ kişilərlə münasibətlərin daima yaxşı olmasına çalışır və onlara güzəştə getməyi bacarırlar. IV QQ kişilər onların temperamentinə və ehtiyaclarına uyğunlaşa biləcəklərsə, xoşbəxt cütlük olma ehtimalları var.\nII qan qruplu qadınlar: I QQ kişilərlə intim münasibətlər üçün ən yaxşı cütlüklərdən biridir. II QQ kişilər bu qadınlar üçün ən ideal seçimdir. Məhz onlar bu qadınları bir baxışdan anlayırlar. III QQ kişilər özlərində olmayan bəzi keyfiyyətləri bu qadınlarda tapdıqlarından onlardan çox xoşları gəlir. IV QQ kişilərlə münasibətlər elə də uğurlu deyil.\nIII qan qruplu qadınlar: Passiv, I QQ kişilər isə aktiv olduğundan bu, ikisinin də xoşuna gəlir. II QQ kişi bu qadına qarşı cəsarətsiz və yetərincə hissiyyatlı deyillər. III QQ kişilərlə birliyi çox uğurludur. IV QQ kişilərlə bu qadınlar bir-birlərindən çox razıdırlar. Belə ki, onlar partnyora qarşı rəhmsizlik və hörmətsizlik göstərmirlər.\nÖzümüz haqqında hər şeyi bilək\nUğurlu nikahda tərəflərin qan qruplarının rolu\n5 fevral 2014 09:16\n5 fevral 2014 08:29\n5 fevral 2014 00:02\nII-ci qan qrupuyam\n4 fevral 2014 23:25\nQan qrupum I di\n4 fevral 2014 22:42\nanlamadim,bele seylerede inanmiram\n4 fevral 2014 22:35\nmen ucuncu qan qrupuyam yazilanlar duzdu\n4 fevral 2014 22:07


Seçkiyə getməyən ADP sədri: “Bu, boykot deyil” - MÜƏMMA\n16 Sentyabr 2015 17:09\nAzərbaycan Demokrat Partiyası bu il noyabrın 1-də keçiriləcək parlament seçkilərində iştirakdan imtina edib.\nPartiyadan Publika.az-a verilən məlumata görə, bu barədə ADP-nin Rəyasət Heyətinin bu gün keçirilən iclasında qərar verilib. İclasda partiyanın seçkidə iştirakı müzakirə olunub və iştirak etməmək barəsində qərar qəbul edilib.\nQərara görə, ADP sədri Sərdar Cəlaloğlu 9 saylı Binəqədi 2-ci, partiya sədrinin birinci müavini Həsrət Rüstəmov 18 saylı Nərimanov-Nizami, partiya sədrinin müavini Taliyyət Əliyev 21 saylı Nəsimi 1-ci, Ali Məclisin sədri İsa Cəfərov 45 saylı Abşeron, Vasif Abdullayev 35 saylı Xətai 3-cü seçki dairələrində seçki fəaliyyətlərini bu gündən dayandırıblar.\nQərar son vaxtlar Azərbaycanla Qərbin müvafiq institutları arasında münasibətlərin gərginləşməsi və ATƏT-in parlament seçkilərinə müşahidə missiyası göndərməkdən imtina etməsi ilə əsaslandırılır.\n“Bu qərar Azərbaycan Respublikasının Konstitusiyasının 70-ci maddəsinin 1-ci bəndinə əsasən, partiya üzv və tərəfdarlarının seçmə və seçilmə hüququnun məhdudlaşdırılması kimi yozula bilməz”, - deyə qərarda qeyd olunub.\nS.Cəlaloğlu Publika.az-a açıqlamasında iştirak etməmək qərarının seçkini boykot etmək olmadığını bildirib: “Biz indiki situasiyada seçkidə iştirak etməyin məqsədəuyğun olmadığını hesab etdik və müvafiq qərarımızı verdik. Lakin bu, boykot deyil. Çünki biz üzvlərimizin seçkidə iştirakını məhdudlaşdırmırıq. İstənilən üzvümüz fərdi qaydada seçkiyə qatıla və mübarizə apara bilər. Bu, onların konstitusion hüququdur”.\nQeyd edək ki, bir müddət öncə ADP-nin “Qarabağ” blokunda birgə təmsil olunduğu Ümid Partiyası ilə seçkiyə gedəcəyi deyilirdi. Məlumatlara görə, iki partiya arasındakı gərginlik son anda vəziyyəti dəyişib.\nS.Cəlaloğlu isə bununla razılaşmır. O, “Qarabağ” blokunun seçki bloku olmadığını, ADP-nin seçkidə iştirak etməməsinin isə şəxsi qərarı olduğunu bildirib. Ümid Partiyasına isə uğurlar arzulayıb.


Tarix: 11-02-2014, 13:28 Oxunma sayı: 1 260 Bölmə: Cəmiyyət\nTəxminən 5-6 il öncə qohumlardan birinin evinə qonaq getmişdik. Uşaq vaxtı gördüyümüz qohumlarımızın varlığını unutmuş kimiydik. Biz artıq böyümüşdük. Elə bu qohumlarımızın da uşaqları demək olar ki, bizlərlə həmyaşıd idilər. Qardaşımla mən hər ikimiz artıq ali məktəb məzunu idik. Qarşımıza qoyduğumuz məqsədlərimiz vardı: işləmək, müəyyən tələbatlarımızı ödəmək, valideynlərimizi arzularına çatdırmaq. Evlənmək, ailə həyatı qurmaq haqda qətiyyən düşünmürdük. Birincisi ona görə ki, bunun üçün özümüzü heç birimiz hazır bilmirdik. Ikincisi isə, ona görə ki, buna bizim maddi imkanlarımız yol vermirdi. Uzun sözün qısası, qardaşımın gözü, qonağı olduğumuz evin qızına düşdü. Mən bunu ötəri hiss kimi düşünüb ciddiliyinə inanmadım. Qardaşım bizə bu haqda heç nə demirdi. Fikrinin ciddiliyini və ya seçiminin məhz qohumlardan birinin qızı olduğunu bizlər də qəbul edə bilmirdik.\nBir neçə ay keçmişdi qonaqlığın üstündən. Gecə yarıdan keçmişdi. Sübh azanına az qalmışdı. Ev telefonumuza zəng gəldi. Adətən belə vaxtsız zənglərdən çox qorxuruq. Çünki heç vaxt bu zənglər yaxşı xəbərin əlaməti olmur. Atam telefonun dəstəyini qaldırıb: “Ola bilməz!” – deyəndə, anam öz-özünə : “Ay Allah, xeyir olsun, nə hadisə baş verib görən?” – söylənəndə, mən cəld biixtiyar qardaşımın yorğanını qaldırdım və yatağı boş görəndə nələr olduğunu anladım. Atam dəstəyi asıb divardan tuta-tuta divana yaxınlaşıb çox çətinliklə əyləşdi. Dili-dodağı qurumuş vəziyyətdə qardaşımın o qızı, qohum qızını qaçırtdığını bildirdi. Bəzi genetik problemlərə görə qohumlarla qohum olmaq bizim nəslin öz gənclərinə qoyduğu qadağalardan ən vacibi idi. Daha betəri də vardı. Qız nişanlı idi, həm də öz xalası oğluna. Qohumluq əlaqələri kəsiləcək, nəsil-kök arasında düşmənçilik yaranacaqdı. Çox axtardıq. Tapa bilmirdik. Izlərinə düşdüyümüzü anlayan kimi ünvan dəyişirdilər. 3-4 ay axtarışlarımız davam elədi. Lap başdan xəbər göndərdik ki, nə olur olsun onlar ailə qurmayacaqlar, tapan kimi ayıracaqlar onları. Ümidimizi üzülmədən axtarırdıq.\nBir gün işdə fikirli oturmuşdum. Əlim heç bir işə yatmırdı. Telefonuma nömrəsiz zəng gəldi. Səs gəlmirdi sadəcə nəfəs almasında zəng edənin qardaşım olduğunu anlamışdım. Bu zəngin ardınca əmimoğlu zəng elədi:\n“Qardaşın zəng eləmişdi. Dedi ki: bizi heç bir tərəf qəbul etmir. Neçə aylardır zülm çəkirik, ac-susuz, küçələrdə qalırıq. Daha dözə bilmirik. Gedirik özümüzü ataq dənizə. Bizimkilərə denən ki, bağışlasınlar məni.”\nHeç bir reaksiya verə bilmədim zəngə. Inanmadım. Əmimoğlu ilə telefonda təzəcə sağollaşmışdım ki, atam zəng elədi və xırıltılı səslə:\n“Dəniz qırağından tapmışıq... Gəl xəstəxanaya... çox dərman yeyiblər, qarışıq dərmanlar, çox ağırdılar, bilmirik yaşayacaqlar ya yox?!”\nRəfiqəmə zəng elədim. İş yerim onun yaşadığı ünvana çox yaxın idi. Gəlib məni xəstəxanaya aparmasını xahiş elədim. bərabər xəstəxanaya gəldik. Taksi bizi xəstəxanaya çatdıranda hələ də telefonuma baxırdım: gələn zənglər həqiqət idi ya yox? Anlamağa çalışırdım. Valideynlərimi və qohum əqrəbanı görəndə vəziyyətin ciddiliyini başa düşdüm. Qız bir gün keçəndən sonra ayıldı. Qardaşım ayılmırdı. Artıq 3 gün idi. Həkim: “Bu gün son gündü. Ayılmasa...”\nO vaxt olan bu hadisəni indi təsəvvür etmək deyil, nəql etməsi belə çox çətindir. Qardaşım ayıldı, əgər yenidən onları ayırmağa cəhd eləsək bu dəfə intiharın başqa növünə əl atacaqlar. Bu hadisənin təkrarlanması dəhşətli faciə ilə nəticələnə bilərdi. Buna görə də, o vaxt qardaşımgili xəstəxanadan çıxarıb bir həftə ərzində toylarını elədik.\nZaman keçdikcə qardaşımın seçiminin həqiqətən də uğurlu olduğuna şahidlik etdikcə, vaxtında onları qəbul edə bilmədiyimiz üçün çox sarsılırıq. Lakin pis günlər artıq geridə qalıb. Qohumlar arasındakı buzlar da yavaş-yavaş əridi.\nƏslində qardaşımgil qarışıq dərmanlar içib gedib dənizin ləpədöyənində uzanıb dalğaların onları nə vaxt aparacağını gözləyərkən qardaşımın atama zəng edib yerlərini işarə verməsi: “Axı mən intihar eləmək istəmirəm” başlıqlı bir ismarıc idi bizə.\nMən 13 il əvvəl atamın gözləri tutulanda onun bir neçə dəfə intihara cəhd etdiyini də yaxşı xatırlayıram.\nAilə həyatı qurduqdan sonra ailədaxili yersiz və əsassız dava-dalaşlardan bezib özüm də bir neçə dəfə intihar sevdasına düşmüşəm.\nIntihar – növündən asılı olmayaraq zəiflik, acizlik, çarəsizlikdir hərdən isə naşükürlükdür.\nHərbi xidmətdə olan əsgərin intiharını başa düşürəm, amma həzm edə bilmirəm. Başa düşürəm ona görə ki, əsgərlərin bir-biriləri ilə iyrənc münasibətlərindən xəbərdaram. Həzm edə bilmədiyim isə torpaq üçün canından keçməyə hazır olan bir əsgərin hərbi hissə daxilində intiharıdır. Əvvəla əsgər yoldaşlarının işgəncələrinə, təzyiqlərinə zorakılıqlarına dözmək məcburiyyətində deyilsən, şikayət et ki, səsini aidiyyatı orqanlara çatdır ki, bu özbaşınalığın kökü kəsilsin. Yox, əgər kişi kimi bunu bacarmır və özünü intihara hazırlayırsansa, o zaman heç olmasa kişi kimi öl, əlində silah və ya partlayıcı maddələrdən bir neçəsini götür keç düşmən tərəfə, özünlə birgə bir neçə düşmənin də ölümünə səbəb ol.\nCinsi azlıqların, fahişələrin, oğruların, içki və ya narkotik vasitələr aludəçilərinin də intiharını qəbul edə bilmirəm. Ya seçimlərində yanıldıqlarını, pis yolda olduqlarını onlara başa düşə bildikləri dildə izah etmək və onlara seçimlərini dəyişmələri üçün mübarizə aparmaqda kömək etmək və ya tamamilə əksinə, onları tutduqları yoldan çəkindirməyin imkansız olduğunu anladığımız an seçimlərini qəbul etməliyik.\nInsan nə qədər cana doysa da, şükr etməyi bacarmırsa Allahın verdiyi cana qıymaq əvəzinə oturub Əzrayılını gözləsin.\nBu gün hər kəsi düşündürən bir sual var: son illər artmaqda olan intihar hadisələrinin əsl səbəbi nədir?\nIntihar edənlərin hərəsinin öz tutarlı və bəzən də çox sadə və gülünc səbəbləri olur. Dəb halını alan intihar növləri ictimailəşdikcə daha da artır.\nMəsələn, ötən ilin ən dəhşətli intiharı sayılan Qarabağ qazisinin özünü yandırması. Kim ona bu intiharı yaraşdırdı? Hamı onun bu hərəkətini alqışladı. Heç kim düşünmədi ki, bir Qarabağ qazisinin intiharının dəstəkləmək, alqışlamaq və ona haqq qazandırmaq, dolayısıyla cəmiyyətə mənfi və təxmini belə bir mesaj idi: Ay camaat gördünüzmü?! Halal olsun! Onun yerində kim olsa belə edərdi! Sizlər də əgər həll edə bilmədiyiniz bir probleminiz varsa belə edin!\nBir dillənən olmadı ki, ay rəhmətlik, sən Qarabağ uğrunda döyüşlərdə qazi olmusan. Bizlərsə Qarabağ döyüşləri nəticəsində məcburi köçkün.\nBiz düşmən tapdağında olan 20 faizdən çox torpaqlarımızı itirdiyimizi qəbul edib taleyimizlə barışmışıq, sənsə burda üstündə 5-10 masalıq çayxana tikilən torpaq parçasını itirməklə barışa bilmədin.\nBiz məcburi köçkün gələndə, heç kim bizə itirdiyimiz torpaqların, yağmalanan, yandırılan var-dövlətimizin, ev-eşiyimizin, iş-gücümüzün əvəzində nə iş, nə də ev verdi. Bizə sadəcə söz verildi. Dövlət başçısı söz verdi ki, itirdiyimiz torpaqları geri qaytaracayıq nə vaxtsa, geci tezi var, səbr edin. Bizlərsə səbr kasamız dolduqca, üstündən basıb gözləyirik.\nSənsə Qarabağ qazisi oldun, əvəzində dövlət başçısı sənə gözəl şəraiti olan bir ev bağışladı. Işlətdiyin çayxananın müqabilində isə AHİK-in sədri sənə daimi iş vəd vermişdi.\nMəsələn, mən intihar eləsəydim və bir məcburi köçkün gəncin intiharı ictimailəşdirilsəydi, baxanlar, görənlər yaşadığım əraziyə yaxınlaşanda, çala-çuxurlu həyətimizə girəndə, yataqxananın nərdivanları ilə ikinci mərtəbəyə burunlarını tutub qalxanda, 7 nəfərlik ailə üzvlərimlə (valideynlərimlə) yaşadığım bu balaca otağa girəndə: “Yazıq, bu şəraitdə yaşaya bilmədiyi üçün öldürüb özünü” – deyəcəklər”.\nAmma mən, bir Qarabağ qazisinin meyitini evinə aparanda çəkilən videogörüntüyə baxanda gördüyüm geniş dəhlizə, saydığım 4 otağın Avropa qapılarına, mərhumun cansız cismini yerə qoyduqları otağın pərdələrini, rəhmətliyin valideynlərinin, həyat yoldaşının, uşaqlarının, qohum - əqrəbasının geyimlərini görəndə, ürəyimdə pıçıldadım: “Ay səni cənnətdə yatasan, bu şəraiti olan birisinə daha nə lazımdı ki?”\nMənim intiharımdan sonra atama gətirib bir zərf versəydilər, ehtiyac içində yaşayan ailəm üçün bu həyatlarının sonuna qədər ehtiyacsız, borc-xərcsiz yaşamaq olsa belə atam bu zərfi qəbul eləməzdi. Mən balamı bu qiymətə sata bilmərəm, mənim balam bu zərfdən dəyərlidir mənimçün, ya da bu zərf mənim qızımı geri qaytaracaq?! – deyər və o zərfi götürməzdi.\nQarabağ qazisinin atası isə o zərfi götürdü. Oğlunun dəfni, oğlunun ailəsinin ehtiyaclarını ödəmək üçün. Qarabağ qazisinin intiharına haqq qazandıranlar bu dəfə bir qazi atasının susdurulması kimi qələmə verdi bu məsələni. Çox az bir qismi qazinin atasına bəraət qazandırdı.\nHamı yalnız intihar edənin övladlarının, ailəsinin və o səhnəni görənlərin Konfederasiyanın qarşısında nə vaxtsa keçəndə həmin günü xatırlayacaqlarından dəm vurur. Haqlı olaraq. Yaxşı bəs heç düşündünüzmü ki, az qala topa-tüfəngə tutduğunuz, günahkar saydığınız məmur, Səttar Mehbalıyev hər gün həmin yerdə öz avtomobilini saxlayanda, avtomobilindən düşəndə, Konfederasiyaya daxil olanda, təsadüfən iş otağının pəncərəsindən baxanda, gərgin iş günün sonuna yorğun-yorğun evə qayıtmaq üçün qazinin özünü yandırdığı yerdə saxladığı avtomobilə minib evinə gedəndə hansı hisslər keçirir? Sizə elə gəlir ki, o qazinin özünü yandırmasını heç yuxuda da görmür? Nə bilirsiz neçə dəfə yuxudan diksinib oyanmadığın?\nHətta Mirşahinin “Adam həyatdan getdi, vəzifədən getmək nədir ki?” – deməsi... Sizcə Səttar Mehbalıyev mandatını təhvil versə və millətə vəkillik eləməsə, Konfederasiyanın sədrliyindən istefa etsə Qarabağ qazisini qaytarmaq mümkün olacaq?\n“Bu neçə ildə neynəyib Səttar Mehbalıyev, nə iş görüb, heç biz onu tanımırıq” – deyənlər, konfederasiyanın tərkibində olan komitələr, təşkilatlar öz sədrlərinin hansı işlər gördüklərini bilirlər. Canına qəsd edən Qarabağ qazisinin o çayxanası olan ərazi niyə plana düşüb bilirsiz? Çünki o ərazidə, neçə aztəminatlı ailələrin təmənnasiz AHİK-in hesabına müalicə olunacaqları sanatoriya tikiləcək. Sədrin hansı işlər gördüyünü AHİK-in planlarına nəzər yetirməklə görmək olar. Deməli, fikirləşirsiz ki, özünü reklam etməyən bir qurum heç bir iş görmür?!\nIntihar edən heç kimə: qazisi, alimi, məcburi köçkünü, din xadimi, kim olur olsun, ən müqəddəs insan da olsa haqq qazandırmıram!\nIntiharın heç bir növünü qəbul edə bilmirəm!\nAllahın verdiyi cana işgəncələrlə son qoyan birinə necə bəraət qazandırmaq olar?\nTək özünüzü düşünməyin. Ailənizə, ətrafınıza da nəzər yetirin. Fikirləşəndə Intihar etmək asan gələ bilər. əslində isə çox çətindi. Yüz nəfər intihar etdiyin üçün səni haqlı sayacaqsa, səni intihara sürükləyənə də haqq qazandıranlar olacaq. Naşükürlük eləmək günahdır. Allahın bəxş etdiyi gözəlliklərdən və hər yeni gündən həzz almaq lazımdır. Bir də KİV-lər bu kimi hadisələrin işıq sürətilə yayılmasında bu qədər fəal olmasa, bəlkə də intiharlar azalar. Hər gün yeni bir intihar xəbəri oxuyuruq. Hərdən belə xəbərlərə rast gələndə və yaxud da belə xəbərlərlə xüsusilə də əsəbi və psixoloji cəhətdən zəif vaxtda qarşılaşanda, hər şeydən bezib adamın lap intihar etməyi gəlir.\nHəmin an, soyuq beyinlə düşünəndə, özümüzçün yaşamağa səbəblər tapanda, əminəm ki, öz-özümüzə deyirik: axı mən intihar eləmək istəmirəm... Yaşat məni ey Vətən! Yaşamağıma, seçimlərimə hörmət elə ay yaşadığım cəmiyyət!


Didaktikanın müasir problemləri.\n1. Yeni təlim texnologiyalarının metodoloji əsasları.\nYeni təlim texnologiyalarının metodoloji əsaslarını iki istiqamətdə qruplaşdırmaq olar.\nFəlsəfə istiqamətində ;\nTəhsillə bağlı Azərbaycan Respublikasının dövlət və digər normativ – hüquqi sənədləri istiqamətində.\nI. Təhsil fəlsəfəsində metodologiya dialektikaya, onun qanunlarına söykənir. Vaxtı ilə rus pedaqoqu A.S.Makarenko qeyd etmişdir ki, pedaqogika dinamik inkişafda olan elmdir, pedaqogika fəlsəfənin qanunlarına uyğun inkişaf edir, formalaşır.\n“Eyni bir hadisənin tərəflərini təşkil edən əksiliklər (məsələn,problem və onun həlli metodu ) bir-birinə qarşı etinasız deyildir, onların bir-birinə qarşılıqlı təsiri dialektik ziddiyyət yaradır. Bu da sonda dəyişikliyə, inkişafa təkan verir” (21, səh.106).\n“İnkişaf dedikdə hər hansı bir obyektdə baş verən irəliyə doğru yönəlmiş, qarşısı alınmaz keyfiyyət dəyişiklikləri başa düşülür.” (14,səh.187)\nİngilis filosofu M.Spenserə görə inkişaf tədricən təkamül yolu ilə baş verir. XIX əsrin sonu XX əsrin əvvəllərində inkişafın “yaradıcı təkamül” modeli irəli sürülür. Bu modelin müəllifləri L.Morqan və A.Berqson idi. Onlar inkişafda həm tədriciliyin, həm də sıçrayışın olduğunu göstərirdilər.\nİnkişafın daxili ziddiyyətli qüvvələr əsasında baş verdiyini, buna görə yeni keyfiyyətlərə keçdiyini səciyyələndirən dialektik materialist modeli (K.Marks və F.Engels) təlim metodlarına şamil etməklə onlar üçün metodologiya kimi qəbul etmək olar.\nDaxili ziddiyyət müəyyən obyektdə olan əks tərəflərin qarşılıqlı təsiridir. Məsələn, ənənəvi metodlarla dərs keçən müəllim və şagird, müəyyən mənada ömrünü sürmüş metodlar svilizasiyanın indiki mərhələsində şagirdləri qane etmir. İKT – dən istifadə etməyi bacaran şagirdi 80 il mahiyyətini dəyişməyən təlim üsulları razı sala bilməz! Belə ziddiyyətlər həllini tapdıqda inkişafın mənbəyi rolunu oynayır.\nİnkişaf heç də əvvəllər mövcud olanların inkarı, bir dəfəlik atılması demək deyildir: yeninin tərkibinə inkar olunanın müəyyən müsbət tərəflərinin dəyişdirilmiş formada daxil edilməsi deməkdir. Bu zaman ləğv etmə, əxz etmə və əxz olunanı daha yüksək pilləyə qaldırma inkişafın istiqamətverici ideyası kimi qəbul olunmalıdır. Ənənəvi metodlar içərisində də müasir şagirdi maraqlandıran, yaradıcılığını inkişaf etdirən metodlar – problemli təlim, disput, debat, laboratoriya, praktiki işlər və s. vardır. Təlim zamanı bunlardan məqsədə uyğun, səmərəli şəkildə istifadə etməklə inkişafa nail olmaq lazımdır. Bunlardan istifadə etmək həm də ona görə lazımdır ki, varisliyin gözlənilməsinə əməl etmiş oluruq. Yuxarıda göstərilən ənənəvi metodların saxlanılması fəlsəfi metodologiyadan irəli gəlir. “İnkişaf spiralvari formada gedən prosesdir – spiralın hər bir yuxarı həlqəsi sanki əvvəlkinin, aşağı həlqənin eynidir. Əslində bu əvvəlkinin təkrarı demək deyildir. Çünki, bu qayıdış əvvəlkindən daha yüksək pillədə baş verir” (14,səh.187).\nTəlim-tərbiyə prosesində meydana çıxan ziddiyyətlər pedaqogikanın inkişaf etməsinin əsas atributuna çevrilir. Daxili və xarici kimi iki yerə ayrılan ziddiyyətlərdən (21,səh.106;8,səh.92) dərketmədə, şagird təfəkkürünün, müstəqilliyinin, yaradıcılığının inkişaf etdirilməsində eyni zamanda daha mürəkkəb problemlərin həll edilməsində kifayət etməyən müxtəlif ənənəvi təlim metodları ilə müasir təlimə verilən tələblər arasındakı ziddiyyət (7, səh 49) kimi göstərilən xarici ziddiyyət pedaqogika elminin təlim nəzəriyyəsinin inkişafının fəlsəfi metodologiyası kimi qeyd edilməlidir.\nTəlim prosesinin – müasir didaktikanın metodologiyası kimi dialektika, onun qanunları ilə yanaşı bəzi fəlsəfi cərəyanlar da göstərilə bilər.Göstərəcəyimiz cərəyanlar və onların məzmunu yeni təlim texnologiyalarının metodoloji əsasları olmaqla yanaşı, şagirdlərin inkişafında nə kimi rol oynacağını aydınlaşdırmağa imkan verir.\nPraqmatizm. Yunan sözü olub “hərəkət” və ya “təcrübə” deməkdir. Praqmatizm fəlsəfi cərəyanı idrakın yeganə meyarı kimi təcrübəni götürür. İnsana fayda verən hər şeyi həqiqət hesab edir.Praqmatizm fəlsəfi cərəyanı əsasında pedaqoji ideyaları XIX əsrin sonu, XX əsrin əvvələrində Amerika alimi Con Dyui irəli sürmüşdür. C.Dyuiyə görə anlayışlar, ideyalar, nəzəriyyələr gündəlik fəaliyyət üçün yarandıqda faydalı hesab edilə bilər. Ona görə şagirdlərə elə bilik, bacarıqlar verilməlidir ki, onlardan praktikada istifadə etmək mümkün olsun. Göstərilən cərəyanın müəllifləri şagirdlərə praktik biliklərin verilməsini lazım bilməklə sistematik biliklər verərkən də fəaliyyət üçün lazım olan biliklərə üstünlük verilməsini lazım bilmişlər.\nPraqmatizm cərəyanının nümayəndələrindən biri olan V.Kilpatrik bilik mənbəyi kimi, eksperimentə üstünlük verir. Eksperimenti həqiqətin meyarı hesab edir. Cərəyanın hər iki təmsilçisi təlimin mühüm vəzifəsini şagirdlərə praktik biliklərin verilməsində görürlər.\nPraqmatizm fəlsəfi cərəyanında pedosentrizm prinsipi irəli sürülürdü. Pedosentrizm prinsipinə görə təlim-tərbiyə zamanı şagirdlərin marağı, meyli, tələbləri nəzərə alınmalıdır (7,səh. 51). Təlim zamanı şagirdlər üçün elə bir şərait yaradılmalıdır ki, şagird arzuladığını orada görə, tapa bilsin. Qeyd etmək lazımdır ki, yeni təlim texnologiyalarına əsaslanan dərslər məhz bu prinsip əsasında qurulur. Deməli yeni təlim texnologiyalarının metodoloji əsaslarından biri praqmatizmdir.\nNeopozitivizm. Praqmatizm cərəyanı ilə bağlıdır. Ancaq konkret elmi (pozitiv) biliklərə əsaslanan fəlsəfi cərəyandır.\nBu cərəyan XX əsrin əvvələrində məntiq elminin yeni formasının, riyaziyyatın əsaslarının tədqiqinə tətbiq edilən riyazi məntiqin əldə etdiyi nailiyyətlərlə əlaqədar yaranmışdır. (Q.Frege, B.Rassel və b.) (21, səh.429).\nNeopozitivistlərin proqramı adi dili ideal dillə əvəz etməkdən və mülahizənin (ideyanın) həqiqiliyi üçün verifikasiya (yoxlama, eksperiment) prinsipini tətbiq etməkdən ibarətdir (15, səh.78).\nBu cərəyanın pedaqoji versiyasını işləyən R.Riters, P.Xeret, L.Leqran şagirdlərə sistematik biliklər verməyə qarşı çıxaraq onları “tədqiqatçı” kimi yetişdirməyi, onlarda yaradıcılıq qabiliyyəti formalaşdırmağı lazım bilirlər. Bildiyimiz kimi yeni təlim texnologiyalarının tətbiqinin əsas məqsədlərindən biri şagirdlərin yaradıcılıq qabiliyyətini inkişaf etdirməkdir.\nEkzistensializm. XX əsrin əvvələrində meydana gəlmişdir. Ekzistensializm latın sözü olub “mövcud olmaq” mənasını verir. Onun başlıca nümayəndələri M.Xadegger, K.Yaspers (Almaniya), Q.Marsel, P.Sartr, A.Kamyudur (Fransa) olmuşdur. “Ekzistensializmin başlanğıc prinsipi belə bir müddəadan ibarətdir ki, mövcudluq (ekzistensiya) mahiyyətdən qabaq gəlir” (21, səh.437).\nEkzistensializm- fərdiyyətçiliyi qabarıq şəkildə əks etdirən fəlsəfədir. Bəzi ədəbiyyatlarda ekzistensializm, “azadlıq fəlsəfi” adlandırılmışdır (21, səh.440).\nGöstərildiyi kimi bu nəzəriyyənin mahiyyətini sırf fərdiyyətçilik təşkil edir. Cərəyanın mahiyyətini tərbiyə prosesinə tətbiq etdikdə kolllektiv vasitəsilə, kollektiv daxilində şagirdləri tərbiyə etməkdən imtina etmək deməkdir. Bu isə o deməkdir ki, şagirdin və ya uşağın inkişafı üçün heç bir proqram lazım deyildir. Ekzistensializm nəzəriyyəsinə görə uşaqların tərbiyəsində emosional və hissi tərbiyəyə üstünlük verilməlidir. Gənc nəslin tərbiyəsi ilə əlaqədar ekzistensializm nəzəriyyəsi azad, sərbəst tərbiyəyə üstünlük verir. Nəzəriyyədən çıxan nəticələri yeni təlim texnologiyaları əsasında tədris edilən dərslərə tətbiq etdikdə belə nəticə çıxarmaq olar: kooperativ təlim zamanı şagirdləri formalaşdıran, inkişaf etdirən qrup daxili ünsiyyətə, münasibətlərə diqqət yetirməli, onlar xüsusi normalarla (qaydalarla) tənzimlənməlidirlər. Digər tərəfdən, hər bir şagirdin özünün “mən”ini tanıması üçün humanist və demokratik prinsiplərə cavab verən mühitin yaradılması vacibdir. Belə mühit özü şagirdi tərbiyə edir, özündə olan müsbət və mənfi xüsusiyyətləri görməyə imkan verir. Şagird heç bir təzyiq, pedaqoji tələb olmadan özündə olan mənfilikləri aradan qaldırmağa səy edir, bu prosesə pedaqoji ədəbiyyatda özünü tərbiyə və ya özünü dəyərləndirmə deyilir. Müasir zamanda bunu ekzistensializm nəzəriyyəsindən irəli gələn azad tərbiyə kimi qiymətləndirmək olar.\nTomizm. Dini fəlsəfi cərəyandır. Əsası XIII əsrdə, əslən italyan olan Foma Akvinski tərəfindən qoyulmuşdur. Foma sxolastik (ehkam xarakterli) təlimin tərəfdarı idi. Fomaya görə “insan biliyi zəkaya əks olan biliyə deyilir”,” ilahi” bilik - zəka fövqündə duran biliyə tabedir. Foma yazırdı: “Xristian ilahiyyatı etiqad nurundan, fəlsəfə isə (elm) təbii zəka nurundan doğur. Fəlsəfi həqiqətlər etiqad həqiqətlərinə zidd ola bilməz” (21, səh. 443).\nOrta əsrlərdə meydana gələn, yeni tomizm kimi mahiyyət daşıyan Neotomizm Fomanın ideyalarını inkişaf və müasirləşdirərək göstərir: “Etiqadla zəka, ilahiyyatla fəlsəfə, fəlsəfə (dini fəlsəfə) ilə elm arasındakı münasibətlər belədir”. Neotomizm cəmiyyəti bəzi ziddiyyətli halların aradan qaldırılmasında dünya görüşü kimi formalaşmağa başladı.\nNeotomizm fəlsəfi cərəyanın ideyalarından pedaqogikada, xüsusi ilə onun tərbiyə nəzəriyyəsi bölməsində istifadə etməklə bəzi problemləri müəyyən dərəcədə həll etmək mümkündür.\nMəsələn, müasir zamanda bədbinliyə qapılan, cinayətə əl atan gənclərin sayı artmaqdadır. Onların arasında məktəblilər də vardır. Neotomizm cərəyanının tərəfdarları bunun səbəbini sosial münasibətlərdə, ictimai inkişaf qanunlarında yox, dinin təsirinin azlığında, allaha inamın yoxluğunda görürdülər. Onlar qeyd edirlər ki, belə şəxslərin ürəyində allah xofu yoxdur. Belə adamlardan hansı formada olmasından asılı olmayaraq yaşayış normalarına zidd hərəkət gözləmək olar. Belə halların təsirini azaltmaq üçün tədris müəssisələrində ilahiyyat dərsləri tədris edilməli, islam dinindən irəli gələn tərbiyə və davranış normalarına ciddi fikir verilməlidir.\nMüasir pedaqoji ədəbiyyatlarda göstərildiyi kimi yeni təlim texnologiyaları əsasında keçilən dərslərin qarşısında şagirdlərin üç istiqamətdə formalaşdırılması qoyulmuşdur:\nSosioloji istiqamətdə formalaşdırmağa əxlaq, əmək, elm, incəsənət, din və s. ilə əlaqədar bilik və bacarıqların verilməsi daxildir (19,səh.3-4).\nNeotomizm uşaqların əxlaqi cəhətdən formalaşdırılması zamanı dinin təsirinin gücləndirilməsini vacib bilir. Qeyd etmək lazımdır ki, səma kitabı olan “Qurani-Kərim” insanların əxlaqi-mənəvi cəhətdən formalaşdırılmalarında əvəzsiz rola malik əxlaq kodeksidir. Ona görə də təlim prosesində, əxlaqi–etik söhbətlər zamanı göstərilən müqəddəs kitabdan istifadə etmək lazımdır.\nBixeviorizm. İngilis sözü olub “davranış” deməkdir. XX əsrin əvvəllərində Amerikada meydana gəlmiş cərəyandır. Cərəyanın müəlliflərindən biri olan Edvard Torndayka görə psixologiya şüuru deyil davranışı özü üçün tədqiqat predmeti seçməlidir. E.Torndayka görə həm heyvanlarda, həm də insanlarda psixi proseslər assimilyasiyanın qanunları zəminində baş verir. Hər iki halda xarici proseslər situasiya və cavab reaksiyası ilə bağlı olaraq təzahür edir.\nE.Torndayk ideyalarını pedaqoji proseslərə tətbiq edərək “stimul-reaksiya” nəzəriyyəsini irəli sürür. Bu nəzəriyyəyə görə müəllim təlim prosesində elə stiuasiya yaratmalıdır ki, şagird məqsədə uyğun cavab reaksiyası ilə çıxış edə bilsin. Yeni təlim texnologiyaları əsasında keçirilən dərslərdə motiv məhz buna xidmət edir. Motiv şagirdi cavab reaksiyası üçün hazırlaşdırır, onu problem ətrafında fikirləşməyə, tədqiqat aparmağa sövq edir.\nKonstruktivizm. XX əsrin ikinci yarısında amerikalı pedaqoqlar Kappan, Əbdəl-Həqq, Skarf-Siter, Makkenin və b. tərəfindən irəli sürülmüşdür.\nKonstruktivizm mahiyyətcə, əsas prinsipi yeni biliklərin, ideyaların əvvəlcədən bildiyimiz ideyaların sintezi yolu ilə öyrənməsi haqqında nəzəriyyədir. Bu, o deməkdir ki, bilik passiv olaraq alınmır. Bu, insanların necə öyrənməsi haqqında tədqidata əsaslanan təlimə bir yanaşmadır. Bir çox tədqiqatçılar deyirlər ki, hər bir fərd biliyi başqalarından almaqdan daha çox onu özü “qurur, yaradır”. Konstruktiv öyrənməyə necə nail olmaq haqqında bir sıra fikirlər vardır, lakin əksər təhsil işçiləri inanırlar ki, şagirdlər mücərrəd anlayışları araşdırmalar, mühakimələr və müzakirələr vasitəsilə daha yaxşı dərk edirlər. Yəni, öyrənənlərin beyni müəllimin üzərində yazdığı daş, yazı taxtası deyildir. Hər bir öyrənən onların dünyagörüşünə təsir edən həyat təcrübəsi ilə gəlir, bunlar müəllim tərəfindən diqqətlə planlaşdırılmış və təşkil edilmiş təlimatla birgə uşağa məna yaratmaq, özlərinin dərketməsini qurmağa kömək edir. Göstərilmişdir ki, təlim uşaqların həyat təcrübələri ilə birləşdikdə konstruktivizm biliyin dərindən dərk edilməsi və daha uzun müddət yadda saxlanmasına kömək etməkdə səmərəli nəticə verir.\nBəzi pedaqoji ədəbiyyatda konstruktivizmə biliyin təbiətinin və insanların necə öyrəndiklərinin izahını verən epistomologiya kimi yanaşırlar (biliyin təbiəti, mənbələri və hüdudları haqqında nəzəriyyə). Başqa sözlə öyrənmə və ya məna yaratma nəzəriyyəsidir. Bu nəzəriyyə sübut edir ki, şagirdlər öz yeni düşüncə və ya biliklərini artıq bildikləri və inandıqları ilə qarşılıqlı əlaqədə qururlar. Bu yolla şagirdlər tədqiqatçı kimi çıxış edərək sanki nəyi isə “kəşf ” edirlər. Konstruktiv mühiti şagirdlərin fəallığı, sorğu-sual, problemləri həlli, əməkdaşlıq müşaiyət edir. Müəllim öyrətməyə maraq yaradan, sual verən, mübahisə aparan bələdçi, fasilitator, həm də axtarıcı rolunda çıxış edir.\nKonstruktivizmin növlərinə pedaqoji ədəbiyyatlarda yer verilmişdir:\nPyajenin psixoloji konstruktivizmi;\nL.Viqotskinin sosial konstruktivizmi;\nPyajenin psixoloji konstruktivizminin mahiyyətində təlimin məqsədinə uyğun şagirdin maraq və ehtiyaclarının dəstəklənməsi durur. Bu yolla tədqiqat obyektinə çevrilən şagirdin fərdi idraki inkişafı təmin olunur. Elmi tədqiqat vasitəsilə idraki inkişafın təbii yolunu müəyyənləşdirməyə cəhd edən, uşağa yönəlmiş yanaşmadır. Belə yanaşmada fərz olunur ki, şagirdlər sinfə müəllim tərəfindən dəyişdirilmiş, düzəlişlər edilmiş ideyalarla, rəylərlə daxil olurlar, müəllim şagirdlərə dilemma yaradan tapşırıqlar və suallar hazırlamaqla bu dəyişiklikləri istiqamətləndirir. Biliyin yaradıcı təhlili bu dilemmaların arasından yol açmaq nəticəsində baş verir.\nL.Viqotskinin sosial konstruktivizmi sosial transformasiya üçün təhsilə əsaslanır, sosial-mədəni kontekstdə fərdin yerləşdiyi mühitin onun inkişafındakı rolunu əks etdirir. Etibarlı inkişaf zonası kimi xarakterizə olunan mühit şagirdlərin formalaşmasının bazisi kimi göstərilir. Fərdi inkişaf mədəni qaydaların qrup tərəfindən paylaşdırıldığı və nəticədə fərd tərəfindən özününküləşdirilən sosial qarşılıqlı əlaqələr nəticəsində yaranır. Şagirdlər bilikləri mühitlə qarşılıqlı əlaqədə əldə edirlər. Bu zaman həm fərd, həm də mühit dəyişir. Tədqiqatın obyekti fərdlə sosial və mədəni mühit arasındakı dialektik münasibətdir.\nII. Yeni təlim texnologiyalarının metodoloji əsasları kimi Azərbaycan Respublikasının dövlət və digər normativ-hüquqi sənədləri götürülə bilər.\nBizə elə gəlir ki, təhsilin metodoloji əsasında müqəddəs kitabımız olan “Qurani- Kərim” və ondan irəli gələn ideyalar durmalıdır. “Qurani–Kərim”də\ngöstərilir: “Elm uzaq Çində olsa belə gedib öyrənmək lazımdır” və ya “Bələkdən qəbr evinədək öyrənmək”.\nİstənilən fənnin, o cümlədən təlim nəzəriyyəsi olan Didaktikanın metodoloji əsasları kimi aşağıdakı dövlət və normativ-hüquqi sənədləri göstərmək olar:\nAzərbaycan Respublikasının Konstitusiyasında göstərilir:\nMaddə 18. Din və dövlət.\nIII. Dövlət təhsil sistemi dünyəvi xarakter daşıyır (1,səh. 8).\nMaddə 42. Təhsil hüququ.\nV. Dövlət minimum təhsil standartlarını müəyyən edir (1, səh.15).\nMilli kurikulumda standartlara təlim strategiyaları da daxil edilmiş, təhsilin dünyəvi xarakteri inkişaf etmiş ölkələrdəki təhsilə təhsilimizin inteqrasiyası ilə mümkünlüyü göstərilmişdir.\nTəhsil haqqında Azərbaycan Respublikasının Qanunu. Burada göstərilir:\nMaddə 5. Təhsil hüququna dövlət təminatı.\n5.7. Dövlət milli təhsil ənənələrinin qorunmasına, inkişafına və innovasiyaların tətbiqinə təminat verir (30, səh.17).\n6.2. Dövlət təhsil standartları təhsil sahəsində sınanılmış mütərəqqi beynəlxalq meyarlar, milli və ümumbəşəri dəyərlər nəzərə alınmaqla müəyyən edilir (30, səh.18).\nMaddə 9. Təhsilin keyfiyyət səviyyəsi.\n9.1. Təhsilin keyfiyyət səviyyəsi ölkədə qəbul olunan dövlət təhsil standartları əsasında beynəlxalq və ümumavropa təhsil sisteminin prinsiplərinə uyğunlaşdırılaraq təhsil pillələri üzrə müvafiq keyfiyyət göstəriciləri sisteminə (təhsil proqramları, abituriyentlərin hazırlıq səviyyəsi, maddi-texniki baza, infrastruktur, informasiya resursları, təhsilverənlərin peşəkarlığı və elmi-pedaqoji səviyyəsi, mütərəqqi tədris texnologiyaları və s.) uyğun olaraq müəyyən edilir (30, səh. 21).\nMaddə 3. Təhsil sahəsində dövlət siyasətinin əsas prinsipləri.\nhumanistlik – milli və ümumbəşəri dəyərlərin, şəxsiyyətin azad inkişafının, insan hüquqları və azadlıqlarının, sağlamlığın və təhlükəsizliyin, ətraf mühitə və insanlara qayğı və hörmətin, tolerantlıq və dözümlülüyün prioriet kimi qəbul olunması;\ndemokratiklik – təhsilalanların azad düşüncə ruhunda tərbiyə edilməsi, təhsilin dövlət-ictimai əsaslarla təşkilində və idarə edilməsində səlahiyyət və azadlıqların genişləndirilməsi, təhsil müəssisələrinin muxtariyyətinin artırılması;\nbərabərlik – bütün vətəndaşların bərabər şərtlər əsasında təhsil almasına imkanlar yaradılması və təhsil hüququnun təmin olunması;\nmillilik və dünyəvilik – milli və ümumbəşəri dəyərlərin qorunması və onların dialektik vəhdətinin təmin edilməsi əsasında dünyəvi təhsil sisteminin yaradılması və inkişaf etdirilməsi;\n5. keyfiyyətlilik - təhsilin mövcud standartlara, normalara, sosial-iqtisadi tələblərə, şəxsiyyətin, cəmiyyətin və dövlətin maraqlarına uyğunluğu;\n6. səmərəlilik – təhsilin və elmi yaradıcılığın daim inkişaf edən, faydalı və son nəticəyə istiqamətlənən müasir metodlarla təşkili;\n7. fasiləsizlik, vəhdətlik, daimilik – mövcud təhsil standartları, tədris proqramları və planları əsasında təhsilin bir neçə səviyyədə əldə edilməsi imkanı, təhsilin ayrı-ayrı pillələri arasında sıx dialektik qarşılıqlı əlaqənin təmin olunması və onun insanın bütün həyatı boyu ardıcıl davam etməsi;\n8. varislik – təhsil sahəsində əldə olunmuş bilik və təcrübənin ardıcıl olaraq növbəti nəslə (dövrə) ötürülməsi;\n9. liberallaşma – təhsil sahəsinin və təhsil fəaliyyətinin açıqlığının genişlən- dirilməsi;\n10. inteqrasiya – milli təhsil sisteminin və təhsil fəaliyyətinin dünya təhsil sisteminə səmərəli formada qoşulması, uyğunlaşması və qovuşması əsasında inkişafı(30,səh.13).\nc) Azərbaycan Respublikasının Təhsil İslahatı Proqramı (15 İyun 1993-cü il). İslahat Proqramının məqsədi Azərbaycan Təhsilinin səviyyəsini dünyanın qabaqcıl, inkişafetmiş ölkələrindəki təhsilin səviyyəsinə çatdırmaq, onlardakı standartlara uyğunlaşdırmaq, dünya təhsilinə inteqrasiya etməkdir.\nTəhsillə bağlı standartlar Azərbaycan Respublikası Nazirlər Kabinetinin 30 oktyabr 2006-cı il tarixli 233 nömrəli qərarı ilə təsdiq edilmiş “Azərbaycan Respublikasında Ümumi Təhsilin Konsepsiyası (Milli Kurikulumu)” konseptual sənədilə müəyyən edilir\nÜmummilli lider, mərhum prezident H. Əliyevin dediyi kimi Təhsil İslahatı tədricən, təkamül yolu ilə olmalıdır. İnkişaf etmiş ölkələrdə mövcud olan təhsil sistemi ölkəmizə mexaniki şəkildə köçürülə bilməz. Bu zaman milli mentalitet, yerli şərait və s. amillər nəzərə alınmalıdır.\nÜmumorta təhsillə bağlı dövlət standartlarına aşağıdakılar daxildir:\nOrta təhsilin məzmununun minimumu.\nDərs yükünün maksimum həcmi.\nŞagirdlərin hazırlıq səviyyəsinə verilən tələblər.\nGöstərilən standartlar BMT-nin konvensiyasına, beynəlxalq normalara, Azərbaycan Respublikasının Qanunvericilik aktlarına əsaslanır. Standartların əsas məqsədi ümumi icbari təhsil həyata keçirməkdir.\nİslahat Proqramı giriş və dörd bölmədən ibarətdir.\nI bölmə: Respublikada təhsilin real vəziyyəti.\nII bölmə: İslahatın əsas istiqamətləri.\nIII bölmə: İslahatın gedişi zamanı həyata keçiriləcək əsas tədbirlər.\nIV bölmə: Gözlənilən nəticələr.\nİslahatın üç mərhələdə keçirilməsi nəzərdə tutulmuşdur: 1) 1999; 2) 2000-2003; 3)2004-...\nİslahat Proqramının II bölməsi (əsas istiqamətlər) aşağıdakı sahələrə ayrılır: 1) Təhsil sistemində struktur islahatları. 2) Təlim-tərbiyənin məzmun islahatları. 3) Təhsil sistemində kadr hazırlığı. 4) Təhsil sisteminin informasiyalaşdırılması, tədris və metodiki təminat. 5) Təhsil sisteminin idarə olunması. 6) Təhsil sisteminin maddi texniki bazası. 7) Təhsilin iqtisadiyyatı.\nİslahat Proqramının 3-cü bölməsində 7 istiqamətdə 128 tədbirin həyata keçirilməsi nəzərdə tutulmuşdur.\nProqramın IV bölməsi isə aşağıdakı nəticələrin əldə ediləcəyini gözləyir (və ya gözlənilir):\nTəhsil sisteminin geniş, normativ-hüquqi-iqtisadi bazasının yaradılması.\nMüxtəlif yönümlü və səviyyəli təhsil müəssisələrinin inteqrasiyasında, onların bazasında yeni tipli elmi-təhsil bazalarının yaradılması.\nÜmumi və peşə təhsilinin bütün pillə və səviyyədə dövlət təhsil standartlarına müvafiq təhsil proqramlarının yenidən hazırlanması.\nKadr hazırlığı təhsil işçilərinin çevikliyini, raqabətə qabiliyyətini artırır.\nTəhsilin tədris, elmi-metodiki, informativliyi real tələblərə uyğunlaşdırılır.\nTəhsil sistemində dövlət-ictimai xarakterli idarəetmə modeli yaradılır.\nTəhsil sistemində müəssisə-təsərrüfat sistemi yaradılır (maddi-texniki)\nTəhsil sistemi maliyyələşdirilir, yeni mexanizmi əks etdirən iqtisadi modellər yaradılır.\nHaqqında bəhs edilən Azərbaycan Respublikası Təhsil İslahatı Proqramının II bölməsinin - “Təlim-tərbiyənin məzmun islahatları” başlıqlı hissəsində qabaqcıl ölkələrdə, o cümlədən respublikamızda olan innovasiyalardan təlim-tərbiyə prosesində istifadə etməklə təhsilin səviyyəsinin yüksəldilməsi təhsil müəssisələri qarşısında bir vəzifə kimi qoyulmuşdur.\nç) Müəllimlərin–pedaqoji işçilərin ixtisasının artırılması sistemi unikal bir sistemdir. Bu sistem müəllimlə, təhsillə bağlı olan hər hansı bir problemə müəyyən operativliklə reaksiya vermək qabiliyyətinə malikdir.Onun vasitəsilə həm pedaqoji kadrların, həm onların simasında təhsilə cəlb edilən şagirdlərin bilik, bacarıq və vərdişlərinin səviyyə və keyfiyyətini yüksəltmək mümkündür.\nBu gün hər 5 ildən bir məcburi ixtisasartırma yaşadığımız dövrün tələblərinə, demokratik prinsiplərə uyğun gəlmir: hamıya eyni mövzunu, eyni tədris proqramlarını öyrətmək müsbət nəticə verə bilməz. Artıq müəllim öz tələbatını, ehtiyacına uyğun gələn tədris plan və proqramlarını seçmək istəyir. Təbii ki, məsələnin bu cür qoyuluşu ixtisasartırma təhsilində bir sıra strateji dəyişikliklər edilməsini, tamamilə yeni mexanizmlərə keçməyi tələb edir.\nAzərbaycan Respublikası Təhsil Nazirliyinin ardıcıl həyata keçirdiyi tədbirlər, qabaqcıl ölkələrdəki təhsil sisteminin öyrənilməsi respublikamızda ixtisasar- tırmanın yeni mexanizminin hazırlanmasına gətirib çıxarır. Bu mexanizm məruzə şəklində Paris Versal Akademiyasına təqdim edildi. Sonralar bu mexanizm Versal və ya Fransa modeli kimi səsləndi.\nİxtisasartırma və yenidən hazırlanmanın yeni mexanizminin Respublikada üç mərhələdə həyata keçirilməsi qərara alındı:\nI mərhələ - 1996-1998 - islahatlara hazırlıq mərhələsi,\nII mərhələ - 1998-2000 - strategiyanın qəbulu və ilkin real addımlar mərhələsi,\nIII mərhələ - 2000-2003 - Yeni mexanizmə keçid, proseslərin tətbiqi mərhələsi.\nTH təhsillə bağlı apardığı ardıcıl tədbirlərin həyata keçirilməsi hörmətli prezidentimiz H.Əliyevin “Azərbaycan Respublikasında təhsil sisteminin təkmilləşdirilməsi haqqında” 13 iyun 2000-ci il tarixli 349 nömrəli fərmanı və “Dövlət İslahat Proqramının” qəbulu ilə təsbitləşdi. Proqramın 128 strateji tədbirindən 45-i ixtisasartırma və yenidən hazırlanmaya aiddir. İxtisasartırma və təkmilləşdirmənin yeni mexanizminin əsas müddəaları aşağıdakılardır:\nixtisasartırma təhsilinə cəlb olunma könüllülük prinsipi əsasında qurulur, məcburiyyət prinsipindən, planlı ixtisasartırma təhsilindən imtina edilir, “Sifariş-təklif” modelinin tətbiqinə keçilir;\nixtisasartırmanın başlanğıc nöqtəsi məktəb hesab olunur, pedaqoji kadrların bu təhsilə olan maraq və ehtiyacı burada öyrənilir;\nixtisasartırma müəssisələri yalnız sifarişçinin tələbatını ödəmək məqsədilə fəaliyyət göstərir;\nixtisasartırma prosesi əvvəlcədən təklif olunan tədris plan-proqramlara və onlara yerlərdən gələn reaksiyalar əsasında qurulur, proqramlar daim yeniləşdirilir, tələbata uyğunlaşdırılır;\nalternativ proqramların təklifi ixtisasartırma müəssisələri arasında sağlam rəqabət yaradır;\n“ixtisasartırma-attestasiya-stimul” mexanizmi əsas şərt kimi qəbul olunur;\npedaqoji yönlü təhsil mərkəzləri nəzdində dayaq məntəqələri yaradılır, fasiləsiz təkmilləşdirmə prosesinə geniş yer verilir; öyrədənlər daim öyrədilir;\nixtisasartırma təhsilində distant təhsil, özünütəhsil mexanizmləri tətbiq olunur, informasiya təminatı gücləndirilir;\nyerli tədris, metodik və kadr xidmətlərinin, eləcə də ixtisasartırma müəssisələrinin fəaliyyəti ixtisasartırma təhsilindən keçmiş kadrların əldə etdikləri nəticələrə uyğun qiymətləndirilir.\nİxtisasartırma təhsilində həyata keçirilməsi nəzərdə tutulan bu prinsiplər məhz “Strateji addımlar” adlanır.\nBu problemin aktuallığını nəzərə alan hörmətli nazirimiz Misir Mərdanov bu məsələyə bir daha qayıtmış “İxtisasartırma təhsilində yeni mexanizmə keçid və müəllimlərin təkmilləşdirilməsi işinin təşkili barədə” 21 fevral 2002-ci il tarixli 164 nömrəli əmr hazırlamışdır. Əmrdə ixtisasartırma təhsili üzrə yeni mexanizmə keçmək üçün reallaşması vacib sayılan fəaliyyət istiqamətləri göstərilmiş, prosesdə iştirak edəcək tərəflərin konkret vəzifələri müəyyən edilmişdir.\nBəzən müəllimlər ixtisasartırma və təkmilləşdirmə anlayışları arasındakı mühüm fərqi görmür, eyniləşdirirlər. Respublika Təhsil Nazirliyinin 21.02.2002-ci il tarixli 164 saylı əmrində bu anlayışlar arasındakı fərq aydınlaşdırılır, orada göstərilir:\n2.1.7. Nəzərə alınsın ki, hər bir müəllimin öz pedaqoji fəaliyyəti dövründə (və ya müəyyən müddət pedaqoji fəaliyyətdə olmayan dövrdə) mütəmadi olaraq profesional və metodiki səviyyəsini yüksəltmək, peşə ustalığını elmi-nəzəri biliklərini artırmaq məqsədi ilə şəxsi tələbatlarına –ehtiyaclarına uyğun gələn tədris plan və proqramlarla bilavasitə ixtisasartırma tədris müəssisələrində təhsil alması ixtisasartırma təhsili kimi müəyyənləşdirilmişdir. İxtisasartırma təhsilinə cəlb olunma prosesində məcburiyyət halları yolverilməzdir.\n2.2.1. Müəllimlərin təkmilləşdirilməsi prosesi Nazirliyin “Dayaq məntəqələri mexanizminin tətbiqi barədə" 17.10.2000-ci il tarixli əmri ilə təsdiq edilmiş mexanizmə uyğun olaraq dayaq məntəqələrində təşkil edilir.\n2.2.2. Müəllimlərin təkmilləşdirilməsi prosesi aşağıda müəyyənləşdirilmiş anlayışların vəhdəti kimi qəbul edilsin və gələcək prosedura məhz bunların reallaşdırılmasına yönəldilsin:\npedaqoji, psixoloji, metodoloji, elmi yeniliklər, dərs vəsaiti və dərsliklərdə, eləcə də tədris plan, proqramlarında, texniki tədris vasitələrində olan yeniliklərlə operativ tanışlıq, bu sahədə öz həmkarı ilə təcrübə mübadiləsi;\ndistant-məsafədən ötürmə vasitələri ilə yeni metodların əldə olunması, bu istiqamətdə fikir mübadiləsinin aparılması;\naktual mövzuların dinlənilməsi üçün sahə üzrə qabaqcıl mütəxəssislərin dayaq məntəqələrinə dəvət olunması, problem mövzular ətrafında fikir mübadilələrinin, diskusiyaların təşkili;\ndərslərdə kollektiv iştirak, konkret metodikanın aprobasiyası, nəticələrin təhlili;\nkadr hazırlığı, ixtisasartırma və yenidənhazırlama təhsilində tətbiq olunan plan və proqramlara, eləcə də yeni dərslik, dərs vəsaitlərinə əsaslandırılmış təkliflərin verilməsi.\nAzərbaycan Respublikası Təhsil Nazirliyinin respublika təhsil müəssisələrində təlim-tərbiyə fəaliyyətini yüksəltmək üçün bir çox forma, islahat, yollardan istifadə edir. Bunlardan biri də respublikada təhsilə humanitar yardım göstərmək istəyən bir sıra xarici təşkilat, qurumlarla məqsədəuyğun müqavilələr bağlamaq, onların həyata keçirilməsi üçün şərait yaratmaqdır.\nTəhsil Nazirliyinin Açıq Cəmiyyət İnstitutu - Yardım fondu ilə bağladığı müqaviləyə uyğun olaraq respublikada 9 treninq mərkəzi yaradılmış və fəaliyyət göstərmişdir. Açıq Cəmiyyət İnstitutunun tərəfindən təşkil edilmiş treninq mərkəzlərində ənənəvi proqramlardan fərqli olan alternativ təlim texnologiyalarından istifadə edilərək müəllimlərin ixtisasartırma kurslarından keçirilməsi təşkil edilmişdir.\nTəhsil Nazirliyinin 2003-cü il tarixli kollegiya materiallarında göstərilir:\n“10. Açıq Cəmiyyət İnstitutu - Yardım Fondunun xətti ilə ixtisasartırma təhsilində alternativ xidmətlər göstərən treninq-mərkəzlərinin fəaliyyəti dəstəklənsin, ixtisasartırma müəssisələri şəbəkəsində də Fondun “Addım-addım”, “Tənqidi təfəkkür ”proqramlarına uyğun olan yeni təlim texnologiyalarının tətbiqi məsələlərinə baxılsın”. (Azərbaycan Respublikası Təhsil Nazirliyinin Kollegiya materialları. Bakı, 2003, səh 14)\nBeləliklə yeni təlim texnologiyalarının metodoloji əsaslarını klasterləşdirsək aşağıdakı nəticəni çıxarmaq olar (Sxem 1.1):\nYeni təlim texnologiyalarının metodoloji əsasları\nDövlət, normativ- hüquqi sənədlər\nMüstəqil biliyin əldə edilməsinin metodologiyası\nHüquqi baza (əsas)


Bi̇r gündə i̇ki̇si̇ qardaş olmaqla, üç şəhi̇d verən qəsəbə\nQırx dörd günlük müharibədə ermənilərin ilk hücumlarına sinə gərən Tərtər rayonunun ən çox ziyan görən qəsəbələrindən biri Şıxarx idi. Orada bir gündə üç mülki... 29.09.2021, Sputnik Azərbaycan\nBAKI, 29 sentyabr — Sputnik. Ötən il sentyabrın 28-də Ermənistan silahlı qüvvələrinin atdığı top mərmilərindən bir neçəsi Tərtərin Şıxarx qəsəbəsinə düşdü. Nəticədə ikisi qardaş olmaqla, üç mülki vətəndaş həlak oldu. Şəhid qardaşlar Xaliq və Elşənin atası Asif Abbasov deyir ki, övladları bir neçə dəqiqə fərq ilə həlak olublar: "İki oğlumu itirdim. İkisi də günahsız. Onların yanında bir nəfər də şəhid olmuşdu. O da Ağdərə rayonundan idi. Allah ona da rəhmət eləsin!"Şəhid olan digər şəxsin - Sabit Əsədovun yaxınları onun həmin ərazidə olduğundan xəbərsiz olublar. Qardaşı İskəndər Əsədov deyir ki, telefonla zəng etsə də, cavab ala bilməyib: "Sonra bir də zəng vurdum, başqa adam açdı, dedi, qardaşın yaralanıb. Onun köməyinə çata bilmədim. Mən gələnə qədər qardaşımı ətrafdakılar maşına qoyub, götürmüşdülər Bərdə Mərkəzi rayon Xəstəxanasına". Hadisə şahidlərinin sözlərinə görə, qardaşı öz yoldaşı ilə telefonla danışan zaman yanına top mərmisi düşüb. "O iki qardaş da mənim qardaşımın yanında olub. Mənim qardaşım canını xəstəxanada tapşırıb".Xalidlə Elşən 44 günlük Vətən müharibəsi başlamazdan bir müddət öncə könüllü olaraq səfərbərliyə yazılıblar. Savaşın ilk günlərində şəhid olan vətən oğullarını öz əlləriylə yuyur, birlikdə yaralılara qan verir, hərbçilərimizə ərzaq yardımı edirmişlər. Hadisə günü Şıxarxda xain ermənilərin atəşi nəticəsində bir mülki şəxsin vurulduğunu görüb, ona kömək etməyə qaçıblar. Həmin an atılan mərminin qəlpələri Elşən və Xalidə dəyib. Elşən dərhal, Xalid isə bir neçə dəqiqə sonra şəhid olub."Bir yerdə durub, bir yerdə para-para olub, bir yerdə də ölüblər. Onlar mehriban idilər. Xasiyyətləri də eyni idi. Bir-biri ilə nəfəs alırdılar. Çox istiqanlı və mehriban balalarım vardı. Bütün el tanıyır, hörmət edirdi onlara. Yas mərasiminə gələn hamı balalarımın yaxşılığından söz açırdı. Çox şükür, onların yadigarları qalıb. Hər oğlumun iki balası var. Onlardan alıram övladlarımın iyini..." - anaları Aybəniz Abbasova deyir.Şəhid ailələrinin yeganə təsəllisi torpaqlarımızın işğaldan azad edilməsidir. Asif Abbasov deyir: "Başımızı qaldırıb gəzə bilmirdik el içində ki, torpaqlarımız yağı tapdağındadır. İndi Allaha şükür, bizə də qismət olar, gedərik Şuşaya, Kəlbəcərə. Bu böyük bir təskinlikdir. Sağ olsun prezidentimiz. Söz vermişdi ki, torpaqlarımızı azad edəcək. Dediyi kimi də elədi. Minnətdaram ona. Balalarımın qanı yerdə qalmadı".İskəndər Əsədov deyir ki, müaribə şəhidsiz olmur: "Mən müharibədə qardaşımı qurban verdim. Şəhidlərimizin qanı bahasına torpaqlarımız alındı. Allah şəhidlərimizə rəhmət eləsin! Qazilərimizə cansağlığı versin! Prezidentimizə də Allah kömək olsun ki, belə ordu yetişdirdi. Otuz illik həsrətə son qoydu. İndi elə bilirəm ki, qardaşımın da ruhu rahatdır".Qeyd edək ki, 44 günlük Vətən müharibəsində erməni hərbi birləşmələri tərəfindən Tərtər rayonuna 16 min 277 top, tank, "Qrad" mərmisi, 21 ədəd qadağan olunmuş raket atılıb. Nəticədə 16 mülki şəxs həlak olub, 63 nəfər yaralanıb. Ən çox ziyan görən ərazilərdən biri isə elə haqqında bəhs etdiyimiz hadisənin baş verdiyi ünvan, Şıxarx qəsəbəsidir. Vətən müharibəsi dövründə bu qəsəbənin müntəzəm atəşə tutulması nəticəsində qəsəbə ərazisində yerləşən 34 binanın, demək olar ki, hamısı ziyan görmüşdü. Hazırda dövlət başçısının tapşırığına əsasən, binalar təmir olunaraq, bərpa edilib.\nşəhid, tərtər, qardaş, şıxarxı, vətən müharibəsi, anım günü\nBir gündə üç mülki şəhid verən qəsəbə - Şıxarx\nQırx dörd günlük müharibədə ermənilərin ilk hücumlarına sinə gərən Tərtər rayonunun ən çox ziyan görən qəsəbələrindən biri Şıxarx idi. Orada bir gündə üç mülki vətəndaş həlak oldu.\nBAKI, 29 sentyabr — Sputnik. Ötən il sentyabrın 28-də Ermənistan silahlı qüvvələrinin atdığı top mərmilərindən bir neçəsi Tərtərin Şıxarx qəsəbəsinə düşdü. Nəticədə ikisi qardaş olmaqla, üç mülki vətəndaş həlak oldu. Şəhid qardaşlar Xaliq və Elşənin atası Asif Abbasov deyir ki, övladları bir neçə dəqiqə fərq ilə həlak olublar: "İki oğlumu itirdim. İkisi də günahsız. Onların yanında bir nəfər də şəhid olmuşdu. O da Ağdərə rayonundan idi. Allah ona da rəhmət eləsin!"\nŞəhid olan digər şəxsin - Sabit Əsədovun yaxınları onun həmin ərazidə olduğundan xəbərsiz olublar. Qardaşı İskəndər Əsədov deyir ki, telefonla zəng etsə də, cavab ala bilməyib: "Sonra bir də zəng vurdum, başqa adam açdı, dedi, qardaşın yaralanıb. Onun köməyinə çata bilmədim. Mən gələnə qədər qardaşımı ətrafdakılar maşına qoyub, götürmüşdülər Bərdə Mərkəzi rayon Xəstəxanasına".\nHadisə şahidlərinin sözlərinə görə, qardaşı öz yoldaşı ilə telefonla danışan zaman yanına top mərmisi düşüb. "O iki qardaş da mənim qardaşımın yanında olub. Mənim qardaşım canını xəstəxanada tapşırıb".\nXalidlə Elşən 44 günlük Vətən müharibəsi başlamazdan bir müddət öncə könüllü olaraq səfərbərliyə yazılıblar. Savaşın ilk günlərində şəhid olan vətən oğullarını öz əlləriylə yuyur, birlikdə yaralılara qan verir, hərbçilərimizə ərzaq yardımı edirmişlər. Hadisə günü Şıxarxda xain ermənilərin atəşi nəticəsində bir mülki şəxsin vurulduğunu görüb, ona kömək etməyə qaçıblar. Həmin an atılan mərminin qəlpələri Elşən və Xalidə dəyib. Elşən dərhal, Xalid isə bir neçə dəqiqə sonra şəhid olub.\n"Bir yerdə durub, bir yerdə para-para olub, bir yerdə də ölüblər. Onlar mehriban idilər. Xasiyyətləri də eyni idi. Bir-biri ilə nəfəs alırdılar. Çox istiqanlı və mehriban balalarım vardı. Bütün el tanıyır, hörmət edirdi onlara. Yas mərasiminə gələn hamı balalarımın yaxşılığından söz açırdı. Çox şükür, onların yadigarları qalıb. Hər oğlumun iki balası var. Onlardan alıram övladlarımın iyini..." - anaları Aybəniz Abbasova deyir.\nŞəhid ailələrinin yeganə təsəllisi torpaqlarımızın işğaldan azad edilməsidir. Asif Abbasov deyir: "Başımızı qaldırıb gəzə bilmirdik el içində ki, torpaqlarımız yağı tapdağındadır. İndi Allaha şükür, bizə də qismət olar, gedərik Şuşaya, Kəlbəcərə. Bu böyük bir təskinlikdir. Sağ olsun prezidentimiz. Söz vermişdi ki, torpaqlarımızı azad edəcək. Dediyi kimi də elədi. Minnətdaram ona. Balalarımın qanı yerdə qalmadı".\nİskəndər Əsədov deyir ki, müaribə şəhidsiz olmur: "Mən müharibədə qardaşımı qurban verdim. Şəhidlərimizin qanı bahasına torpaqlarımız alındı. Allah şəhidlərimizə rəhmət eləsin! Qazilərimizə cansağlığı versin! Prezidentimizə də Allah kömək olsun ki, belə ordu yetişdirdi. Otuz illik həsrətə son qoydu. İndi elə bilirəm ki, qardaşımın da ruhu rahatdır".\nŞəhid Sabit Əsdovun qardaşı İsgəndər Əsədov\nQeyd edək ki, 44 günlük Vətən müharibəsində erməni hərbi birləşmələri tərəfindən Tərtər rayonuna 16 min 277 top, tank, "Qrad" mərmisi, 21 ədəd qadağan olunmuş raket atılıb. Nəticədə 16 mülki şəxs həlak olub, 63 nəfər yaralanıb. Ən çox ziyan görən ərazilərdən biri isə elə haqqında bəhs etdiyimiz hadisənin baş verdiyi ünvan, Şıxarx qəsəbəsidir. Vətən müharibəsi dövründə bu qəsəbənin müntəzəm atəşə tutulması nəticəsində qəsəbə ərazisində yerləşən 34 binanın, demək olar ki, hamısı ziyan görmüşdü. Hazırda dövlət başçısının tapşırığına əsasən, binalar təmir olunaraq, bərpa edilib.


Paşinyan anons verdi – Ermənistanın peşəkar ordusu olacaq - LAF TV.az\n“Ermənistan Respublikasının peşəkar ordusu olacaq və hökumət gələcək təhlükəsizlik mühitimizin qurulması istiqamətində nikbinliklə silahlanmış, şübhəsiz və bədbinlik olmadan bu işi yorulmadan həyata keçirəcək. Döyüş qabiliyyətinin, silahlanma səviyyəsinin, orduda xidmət şəraitinin artırılması bizim prioritet vəzifəmizdir”.\nModern.az xəbər verir ki, bunu Ermənistanın baş naziri Nikol Paşinyan Silahlı Qüvvələrin 30 illiyi münasibətilə orduya təbrik məktubunda bildirib.\nPaşinyan deyib ki, 2018-ci ildən etibarən Ermənistan Respublikası hökuməti hərbi qulluqçuların sosial-məişət şəraitinin yaxşılaşdırılması prosesinə başlayıb və bu proses davamlı olacaq.\n“Ermənistan Respublikasının hər bir əsgəri və zabiti dövlətin dəstəyini hiss etməlidir, biz bu məsələdə ardıcıl olacağıq. Hərbi və zabit xidməti cəmiyyətə xüsusi hörmət məsələsi olmalıdır ki, bu da hərbi qulluqçular və onların ailə üzvləri üçün xüsusi sosial təminatlar sistemində öz əksini tapmalıdır.\nEyni zamanda, xidmətin qiymətləndirilməsi standartları – intellektual, peşəkar, fiziki və psixoloji hazırlıq yüksəldilməli, orduya ictimai hörmət bu məqamlar üzərində qurulmalıdır”.\n← Müdafiə Nazirliyinin Kollegiya iclası keçirilib\nAzərbaycanı Pekində Əli Əhmədov təmsil edəcək →\nRusiya 5 ukraynalı hərbçinin öldürüldüyünü açıqlayıb, Ukrayna isə təkzib edir\nBazar ertəsi, 21 Fevral 2022, 17:20 Bazar ertəsi, 21 Fevral 2022, 17:22\nCümə axşamı, 20 Yanvar 2022, 17:50 Cümə axşamı, 20 Yanvar 2022, 17:49\nŞənbə, 8 Yanvar 2022, 7:35 Şənbə, 8 Yanvar 2022, 12:25


Göndərilən mesajlarda istifadəçinin mobil nömrəsinin guya “WhatsApp” tərəfindən “COVID-19“- la bağlı həyata keçirilən kampaniyada qalib gəldiyi və 700 min ABŞ dolları məbləğində pul mükafatına layiq görüldüyü bildirilir.\nHəmin mükafatı almaq üçün istifadəçidən mesajda göstərilən qeydiyyat nömrəsini [email protected] elektron poçt ünvanına göndərməsi istənilir.\nMəlumata etimad edib həmin e-poçta yazan istifadəçiyə “WhatsApp Inc.” adından mobil nömrəsinin şanslı nömrə olaraq seçilməsi ilə bağlı təbrik göndərilir və ödənişin köçürülməsi üçün ad, soyad, yaşadığı ölkə, milliyyəti, cinsi, ailə vəziyyəti kimi fərdi məlumatlarını təqdim etməsi istənilir. Məlumatlarını təqdim edən istifadəçiyə fərqli e-poçtdan ([email protected]) saxta hədiyyə sertifikatı göndərilir və bank əməliyyatlarının aparılması üçün [email protected] e-poçtuna mesaj yazması bildirilir. Həmin e-poçta cavab olaraq saxta “Credit Union Bank” tərəfindən köçürmənin edilməsi üçün istifadəçidən bank hesabı məlumatlarını və şəxsiyyət vəsiqəsini təqdim etməsi istənilir. İstifadəçi həmin məlumatları təqdim etdikdə məlumatlar kiberdələduzun əlinə keçir və digər bədniyyətli əməllərin həyata keçirilməsində istifadə edilir.\nBu cür mesajlar alan istifadəçilərdən xahiş olunur ki, bu mesajlara cavab verməsinlər və Report spam (Şikayət et) seçimini etməklə mesajı spam olaraq şikayət etsinlər. Hər hansı şirkət, qurum və ya təşkilat adından bu kimi məlumatlar aldıqda, ilk öncə həmin müəssisə ilə əlaqə saxlayaraq və ya veb-brauzerdə açılan yeni səhifədə onun rəsmi saytına daxil olaraq məlumatın düzgünlüyündən əmin olsunlar.


Tədqiqatçılar bildirir ki, homofobların latent gey olduqları mümkündür - ЛГБТ - сообщество в Баку Gay.Az|Гей новости Азербайджана|Гей фото|Гей видео\nTədqiqatçılar bildirir ki, homofobların latent gey olduqları mümkündür\nGeylərin əleyhinə açıq şəkildə çıxış edən insanlar özləri, ola bilər ki, latent homoseksualdır, bunu amerikalı tədqiqatçılar bildirirlər. Onlar iddia edir ki, homofoblar öz cinsindən olan insanlara meyl göstərirlər, ancaq daxilən onlar bu istəyi nifrətlə əvəz edirlər.\nJournal of Personality and Social Psychology jurnalında tezliklə çap ediləcək məqalədə yazılır ki, belə davranışın səbəblərini tərbiyənin xüsusiyyətlərində axtarmaq lazımdır. Araşdırmanın müəllifləri hesab edir ki, geylər homofoblara onların özlərini xatırladır, bu isə onlarda qorxuya səbəb olur və aqressiya doğurur.\nBu, ona görə baş verir ki, homofobların əksəriyyəti homoseksuallığın qətiyyən qəbul olunmadığı ailələrdə tərbiyə alıb.\nAlimlərin sözlərinə görə, bu insanlar öz gerçək cinsi meylini boğmağa öyrəşib və bu daxili konflikt homoseksuallara qarşı aqressiya şəklində özünü büruzə verməyə başlayır.\nAlimlər hərəsində ABŞ və Almaniyadan 160 tələbənin iştirak etdiyi dörd eksperiment aparıblar.\nMüxtəlif testlərin köməyi ilə onlar sorğuda iştirak edənlərin, öz cinsi meyli haqqında dedikləri ilə, onların homoseksual və heteroseksual mövzu ilə bağlı söz və şəkillərə şüuraltı səviyyədə verdikləri reaksiyalarını müqayisə ediblər.\nEsseks Universitetindən professor Netta Veyntşteynin sözlərinə görə: “Özünü heteroseksual kimi təqdim edən [homofoblar] psixoloji testlərdə öz cinsindən olan insanlara güclü meyl göstəriblər”.\nТеги: cəmiyyət, homofobiya\nРейтинг Google по поиску "гей порно" возглавили самые гомофобные страны мира (ИНФОГРАФИКА)